open-index/open-wikipedia-markdown huggingface dataset:
കുഴിമുണ്ടൻ

ഒരു അലങ്കാരച്ചെടി എന്ന രീതിയിൽ കൊണ്ടുവന്ന ഇടങ്ങളിലെല്ലാം വളരെ വേഗം വ്യാപിക്കാൻ കഴിവുള്ള ഒരു അധിനിവേശസസ്യമാണ് **കുഴിമുണ്ടൻ**. . നിത്യഹരിതമായ ഈ ചെറുമരം ഇന്ത്യ, ശ്രീലങ്ക, ഇൻഡോചൈന, മലേഷ്യ, ഇന്തോനേഷ്യ, ന്യൂ ഗിനിയ എന്നിവിടങ്ങളിലെ പശ്ചിമതീരത്ത് തദ്ദേശീയമായി കാണപ്പെടുന്നു.

## വിവരണം
അഞ്ചു മീറ്ററോളം ഉയരത്തിൽ വളരാറുള്ള ഈ ചെറുമരത്തെ ശല്യപ്പെടുത്താതിരുന്നാൽ ഒറ്റ കമ്പായി മുകളിലോട്ടു വളരുകയും തിരശ്ചീനമായി ചെറിയ ശിഖരങ്ങളും ഉണ്ടാവുകയും ചെയ്യുന്നു.

## നിലവിലെ അവസ്ഥ
ചില സസ്യശാസ്ത്രവിദഗ്ദരുടെ അഭിപ്രായത്തിൽ *[[കാക്കഞാറ]]യും*  *[[Ardisia humilis|ആർഡീസിയ ഹ്യുമിലിസും]]* കുഴിമുണ്ടന്റെ വകഭേദങ്ങൾ മാത്രമാണ്.

## അധിനിവേശ സസ്യം
അലങ്കാരസസ്യമായി വളർത്തിയ കുഴിമുണ്ടൻ പ്യൂർട്ടോ റിക്കോയിലും, ക്വീൻസ്‌ലാന്റിലും, തെക്കേ ഫ്ലോറിഡയിലും,  കരീനിയനിലും, മസ്കാറീൻ ദ്വീപുകളിലും, സെയ്‌ഷെൽസിലും, ഹവായ് പോലുള്ള മറ്റനേകം പസഫിക് ദ്വീപസമൂഹങ്ങളിലും അധിനിവേശസസ്യമായി മാറി.

അനുയോജ്യമായ അവസരങ്ങളിൽ രണ്ടുമുതൽ നാലുവരെ വർഷം കൊണ്ട് വളർച്ചയെത്തുന്ന കുഴിമുണ്ടൻ 400 -ഓളം വിത്തുകൾ ഉൽപ്പാദിപ്പിക്കും. ആറുമാസത്തിലേറെ കേടുകൂടാതെ ഇരിക്കുന്ന വിത്തുകൾ മുളയ്ക്കുന്ന തൈകൾ നിഴലുകളുള്ള അസ്വീകാര്യമായ അവസരങ്ങളിൽ ഏറെക്കാലം ചെറിയ കുറ്റിച്ചെടിയായിത്തന്നെ കഴിയാൻ ശേഷിയുള്ളവയാണ്. പഴം കഴിക്കുന്ന ജന്തുക്കൾ വഴിയും വളരെ വേഗം വിത്തുവിതരണം നടക്കുന്നുണ്ട്.

## ഔഷധഗുണങ്ങൾ
മലേഷ്യയിൽ വേദനയ്ക്കെതിരെ ഉപയോഗിക്കാറുണ്ട്. തായ്‌ലന്റിൽ വയറിളക്കത്തിനെതിരെയും തെക്കുകിഴക്കേ ഏഷ്യയിൽ വിരയ്ക്കെതിരെയും മരുന്നായി ഉപയോഗിക്കാറുണ്ട്.

## കേരളത്തിൽ
കൊല്ലം, ആലപ്പുഴ ജില്ലകളിലെ കണ്ടൽപ്രദേശങ്ങളിൽ വളരാറുണ്ട്.

## ചിത്രശാല

പ്രമാണം:Ardisia elliptica 02.JPG|പൂവുകൾ
പ്രമാണം:Ardisia elliptica 04.JPG|കായകൾ
പ്രമാണം:Ardisia elliptica 08.JPG|മരം


## അവലംബം

Wiart, Christophe. "Medicinal Plants of Asia and the Pacific", p.&nbsp;56. CRC Press 2006, ISBN 0-8493-7245-3. Preview available at Google Books http://books.google.com.
Koh Hwee Ling, Chua Tung Kian, and Tan Chay Hoon. "A Guide to Medicinal Plants: An Illustrated, Scientific and Medicinal Approach", p.&nbsp;14. World Scientific Publishing 2009, ISBN 981-283-709-4. Preview available at Google Books http://books.google.com.
Giesen, Wulffraat, Zieren, and Scholten. "Mangrove Guidebook for Southeast Asia", p.&nbsp;671. Food and Agriculture Organization of the United Nations and Wetlands International, 2006. ISBN 974-7946-85-8. [ftp://ftp.fao.org/docrep/fao/010/ag132e/ag132e10.pdf ftp://ftp.fao.org/docrep/fao/010/ag132e/ag132e10.pdf]

## പുറത്തേക്കുള്ള കണ്ണികൾ
* Invasive Species Specialist Group (ISSG). Ardisia elliptica
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സാപ്പിൻഡേസീ

Sapindales നിരയിലുള്ള ഒരു സസ്യകുടുംബമാണ് **സാപ്പിൻഡേസീ** . 140-150 ജനുസുകളിലായി ഏകദേശം 1400-2000 സ്പീഷിസുകൾ ഇതിൽ ഉണ്ട്.

## അവലംബം

വർഗ്ഗം:സസ്യകുടുംബങ്ങൾ
വർഗ്ഗം:സാപ്പിൻഡേസീ
തെണ്ട് (വിവക്ഷകൾ)

**തെണ്ട്** എന്ന പേരിൽ താഴെക്കാണുന്ന എന്തിനേയും വിവക്ഷിക്കാം.
*തെണ്ട് - ബീഡിമരം
*തെണ്ട് (പലഹാരം)
കേരള റെവല്യൂഷണറി സോഷ്യലിസ്റ്റ് പാർട്ടി (ബേബി ജോൺ)

ബേബി ജോണിന്റെ പുത്രനായ ഷിബു ബേബി ജോൺ നയിക്കുന്ന പാർട്ടിയാണ് **കേരള റെവല്യൂഷണറി സോഷ്യലിസ്റ്റ് പാർട്ടി (ബേബി ജോൺ)**. ഈ കക്ഷി ഐക്യ ജനാധിപത്യ മുന്നണിയുടെ ഭാഗമാണ്. 

## ഇതും കാണുക
*റെവല്യൂഷണറി സോഷ്യലിസ്റ്റ് പാർട്ടി
*റെവല്യൂഷണറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്)
*റെവല്യൂഷണറി സോഷ്യലിസ്റ്റ് പാർട്ടി ഓഫ് ഇൻഡ്യ (മാർക്സിസ്റ്റ്)

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്)

2001-ൽ കേരളത്തിൽ റെവല്യൂഷണറി സോഷ്യലിസ്റ്റ് പാർട്ടി പിളർന്നുണ്ടായ കക്ഷിയാണ് **റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്). ആർ.എസ്.പി. (ബി)** എന്നാണ് ചുരുക്കപ്പേര്. പാർട്ടി രൂപീകരിക്കപ്പെട്ട സമയത്ത് ബേബി ജോണായിരുന്നു പാർട്ടി നേതാവ്.

2001-ലെ സംസ്ഥാന തിരഞ്ഞെടുപ്പിൽ ഐക്യ ജനാധിപത്യ മുന്നണിക്കൊപ്പം മത്സരിച്ച ആർ.എസ്.പി. (ബി) സ്ഥാനാർത്ഥികളിൽ ഷിബു ബേബി ജോൺ (ബേബി ജോണിന്റെ പുത്രൻ), ബാബു ദിവാകരൻ എന്നിവർ വിജയിച്ചു. നാലു സ്ഥാനാർത്ഥികളാണ് മത്സര രംഗത്തുണ്ടായിരുന്നത്. ഈ തിരഞ്ഞെടുപ്പിൽ പോൾ ചെയ്തതിൽ 1.37% വോട്ടുകളാണ് ഈ കക്ഷിക്ക് ലഭിച്ചത്. തിരഞ്ഞെടുപ്പിനുശേഷം ബാബു ദിവാകരൻ തൊഴിൽ വകുപ്പ് മന്ത്രിയാകുകയുണ്ടായി.

2005-ൽ ആർ.എസ്.പി. (ബി) ഐക്യജനാധിപത്യ മുന്നണി വിട്ടു. ഈ തീരുമാനം പാർട്ടി ജനറൽ സെക്രട്ടറി എ.വി. താമരാക്ഷന്റേതാണ് എന്ന് അഭിപ്രായമുയർന്നിരുന്നു. ബാബു ദിവാകരൻ പാർട്ടിയിൽ നിന്ന് വിഘടിച്ചുപോവുകയും റെവല്യൂഷണറി സോഷ്യലിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) എന്ന കക്ഷി രൂപീകരിക്കുകയും ചെയ്തു. ആർ.എസ്.പി. (എം) ഐക്യജനാധിപത്യ മുന്നണിയിൽ ചേരുകയുണ്ടായി.  2006-ലെ സംസ്ഥാന തിരഞ്ഞെടുപ്പിൽ ആർ.എസ്.പി. (ബി) ഒരു നിയോജകമണ്ഡലത്തിൽ മത്സരിച്ചിരുന്നു. മറ്റിടങ്ങളിൽ കക്ഷി ഇടതു ജനാധിപത്യ മുന്നണിയെ പിന്തുണയ്ക്കുകയായിരുന്നു ചെയ്തത്.

2009-ൽ ഈ കക്ഷി ജനാധിപത്യ സംരക്ഷണ സമിതിയുമായി ലയിക്കുകയുണ്ടായി. 2012-ൽ യു.ഡി.എഫ്. സംവിധാനവുമായി തുടർന്നുപോകാൻ താല്പര്യമില്ലാത്തതിനാൽ എ.വി. താമരാക്ഷൻ ജെ.എസ്.എസിൽ നിന്ന് രാജിവയ്ക്കുകയുണ്ടായി. ഇത് സി.പി.എമ്മിനെ ശക്തിപ്പെടുത്താനാണെന്നും അദ്ദേഹം അവകാശപ്പെടുകയുണ്ടായി . 
2014ലെ ലോക്സഭാ തിരഞ്ഞെടുപ്പിൽ ആർ.എസ്.പി.(ബി) ബി.ജെ.പി നേതൃത്വം നൽകുന്ന എൻ.ഡി.എ മുന്നണിയെപിന്തുണക്കുകയും പാർട്ടി ജനറൽ സെക്രട്ടറി എ.വി.താമരാക്ഷൻ ആലപ്പുഴയിൽ എൻ.ഡി.എ  സ്ഥാനാർഥിയായി മത്സരിക്കുകയും ചെയ്തിരുന്നു. 2016ൽ ആർ.എസ്.പി (ബി) എൻ.ഡി.എ വിട്ടതായി പ്രഖ്യാപിക്കുകയും മാതൃ സംഘടനയായ ആർ.എസ്.പി യിലേക്ക് മടങ്ങുമെന്നും താമരാക്ഷൻ കോട്ടയത്ത് പത്രസമ്മേളനത്തിൽ അറിയിച്ചിരുന്നു.എൻ.ഡി.എ മുന്നണിയുടെ ഭാഗമായി ഒരു സീറ്റിലാണ് തദ്ദേശ തിരഞ്ഞെടുപ്പിൽ ആർ.എസ്.പി (ബി) മത്സരിച്ചത്. കോട്ടയം നഗരസഭയിലായിരുന്നു മത്സരം. ജില്ലാ സെക്രട്ടറി പ്രമോദ് ഒറ്റക്കണ്ടമായിരുന്നു സ്ഥാനാർഥി. 5 സ്ഥാഥാനാർത്ഥികൾ ജന വിധി തേടിയപ്പോൾ പ്രമോദ് ഒറ്റക്കണ്ടത്തിന്  ലഭിച്ചത് 111 വോട്ട് ആയിരുന്നു . ഏറെ സാധ്യത ഉണ്ടായിിരുന്ന സി പി എം സ്ഥാനാർത്ഥി പി കെ തങ്കപ്പൻ 48 വോട്ടുകൾക്ക് പരാജയപ്പെട്ടു .

## പ്രധാന പൊതുജന സംഘടനകൾ
* തൊഴിലാളി സംഘടന: യുനൈറ്റഡ് ട്രേഡ് യൂണിയൻ കോൺഗ്രസ് (ബി)
* യുവജന സംഘടന: റെവല്യൂഷനറി യൂത്ത് ഫ്രണ്ട് (ബി) 
* വിദ്യാർത്ഥി സംഘടന: ആൾ ഇൻഡ്യ പ്രോഗ്രസ്സീവ് സ്റ്റുഡന്റ്സ് യൂണിയൻ (ബി)

## ഇതും കാണുക
*റെവല്യൂഷണറി സോഷ്യലിസ്റ്റ് പാർട്ടി
*കേരള റെവല്യൂഷണറി സോഷ്യലിസ്റ്റ് പാർട്ട് (ബേബി ജോൺ)
*റെവല്യൂഷണറി സോഷ്യലിസ്റ്റ് പാർട്ടി ഓഫ് ഇൻഡ്യ (മാർക്സിസ്റ്റ്)

## അവലംബം

## പുറത്തേയ്ക്കുള്ള കണ്ണികൾ
*ബാബു ദിവാകരൻ 
*ഷിബു ബേബി ജോൺ

വർഗ്ഗം:കേരളത്തിലെ രാഷ്ട്രീയകക്ഷികൾ
തെണ്ട് (പലഹാരം)

മദ്ധ്യകേരളത്തിൽ പറവൂർ, ചേർത്തല തുടങ്ങിയ പ്രദേശങ്ങളിൽ പ്രചാരത്തിലുള്ള ഒരു നാടൻ പലഹാരമാണ് **തെണ്ട്**.

അരിപ്പൊടി, ശർക്കര, തേങ്ങ ചിരകിയത്, എള്ള്, മുന്തിരി, അണ്ടിപ്പരിപ്പ് തുടങ്ങിയവ ചേർത്ത് കമുകിൻപാളയിൽ പൊതിഞ്ഞു തുന്നിക്കെട്ടി കനലിലിട്ട് ദീർഘനേരം വേവിച്ചെടുക്കുന്ന സ്വാദിഷ്ഠമായ പലഹാരമാണ് ഇത്.

ചേർത്തലയിലെ വാരനാട് ദേവീക്ഷേത്രം, പറവൂരിലെ കാളികുളങ്ങര ദേവീക്ഷേത്രം  തുടങ്ങിയ ക്ഷേത്രങ്ങളിൽ ഇത് നിവേദ്യവും പ്രസാദവുമായി ലഭിക്കും. കാളികുളങ്ങര ക്ഷേത്രത്തിൽ കാൽത്തെണ്ട്, കൈത്തെണ്ട്, ആൾത്തെണ്ട് എന്നിങ്ങനെ പല വിധത്തിലുള്ള തെണ്ടുകൾ നിവേദിക്കാറുണ്ടത്രേ

## പാകം ചെയ്യുന്ന വിധം

ഉരുക്കി‌യ ശർക്കര, അരിപ്പൊടി, സുഗന്ധ വ്യഞ്ജനങ്ങൾ, തുടങ്ങിയവ ചേർത്തു കുഴച്ച് കവുങ്ങിന്റെ പാളയിൽ നീളത്തിൽ കെട്ടിയശേഷം മണലിൽ കുഴിച്ചിട്ട് അതിനുമേൽ തീകത്തിച്ച് ചുട്ടെടുക്കുകയാണ് ചെയ്യുക. ഇത് പാകമാകാൻ എട്ടു മണിക്കൂറോളം സമയമെടുക്കും. 

## അവലംബം

വർഗ്ഗം:പലഹാരങ്ങൾ
കോൺഗ്രസ് (എസ്)

1978-നും 1986-നുമിടയിൽ **ഇൻഡ്യൻ കോൺഗ്രസ് (സോഷ്യലിസ്റ്റ്)** എന്ന കക്ഷി ഇന്ത്യയിൽ ഒരു ദേശീയ പാർട്ടിയായിരുന്നു. ഇൻഡ്യൻ നാഷണൽ കോൺഗ്രസ് വിഘടിച്ചാണ് ഈ കക്ഷി രൂപപ്പെട്ടത്. ആദ്യകാലത്ത് ഈ പാർട്ടി ഇൻഡ്യൻ നാഷണൽ കോൺഗ്രസ് (അരസ്) എന്നായിരുന്നു അറിയപ്പെട്ടിരുന്നത്. ഡി. ദേവരാജ് അരസ് ആയിരുന്നു പാർട്ടിയെ നയിച്ചിരുന്നത്. 1977-ലെ പൊതു തിരഞ്ഞെടുപ്പിൽ ഇന്ദിരാ ഗാന്ധിക്കേറ്റ വൻ പരാജയത്തെത്തുടർന്നായിരുന്നു 1978-ൽ പാർട്ടി പിളർന്നത്. കർണാടക, കേരളം, മഹാരാഷ്ട്ര, ഗോവ എന്നിവിടങ്ങളിൽ നിന്നുള്ള പല പാർലമെന്റംഗങ്ങളും അരസിന്റെയൊപ്പം ചേരുകയുണ്ടായി. പിന്നീട് എ.കെ. ആന്റണിയും, ശരദ് പവാറും, ദേവ് കാന്ദ് ബറുവയും, പ്രിയരഞ്ചൻ ദാസ് മുൻഷിയും, കെ.പി. ഉണ്ണികൃഷ്ണനും ഇക്കൂട്ടത്തിൽ കോൺഗ്രസ്സ് വിട്ടുപോയവരിൽ ഉൾപ്പെട്ടിരുന്നു.

1981-ൽ ശരദ് പവാർ പാർട്ടി പ്രസിഡന്റായപ്പോൾ പാർട്ടിയുടെ പേര് **ഇൻഡ്യൻ കോൺഗ്രസ് (സോഷ്യലിസ്റ്റ്)** എന്നാക്കി മാറ്റി.  ഐ.സി. (എസ്.) എന്നായിരുന്നു ചുരുക്കെഴുത്ത്. 1986-ൽ ശരദ് പവാറും കക്ഷിയും ഇന്ത്യൻ നാഷണൽ കോൺഗ്രസ്സിൽ ലയിച്ചു.

ശരദ് ചന്ദ്ര സിൻഹയുടെ നേതൃത്വത്തിൽ ഒരു ഘടകം 1984-ൽ പാർട്ടിയിൽ നിന്ന് വിഘടിച്ച് ഇൻഡ്യൻ കോൺഗ്രസ് (സോഷ്യലിസ്റ്റ്) - ശരദ് ചന്ദ്ര സിൻഹ എന്ന കക്ഷി രൂപീകരിച്ചു. ഈ ഘടകം 1999-ൽ ശരദ് പവാറിന്റെ നാഷണലിസ്റ്റ് കോൺഗ്രസ് പാർട്ടി എന്ന കക്ഷിയിൽ ലയിക്കുകയുണ്ടായി. 

കേരളത്തിൽ രാമചന്ദ്രൻ കടന്നപ്പള്ളിയുടെ നേതൃത്വത്തിൽ ഒരു ചെറിയ ഘടകം **കോൺഗ്രസ് (സോഷ്യലിസ്റ്റ്)** എന്ന പേരിൽ തുടരുന്നുണ്ട്. ഈ കക്ഷി ഇടതുപക്ഷ ജനാധിപത്യ മുന്നണിയുടെ ഭാഗമാണ്. 

2007-ൽ എം.എ. ജോണിന്റെ നേതൃത്വത്തിൽ ഡെമോക്രാറ്റിക് ഇന്ദിര കോൺഗ്രസ് (ഇടത്) ഈ കക്ഷിയിൽ ലയിക്കുകയുണ്ടായി. 

## ഇതും കാണുക
*ഇന്ത്യൻ നാഷണൽ കോൺഗ്രസിൽ നിന്ന് വിഘടിച്ചുണ്ടായ കക്ഷികൾ

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
ഇന്ത്യൻ ഫുട്ബോൾ അസോസിയേഷൻ

ബംഗാൾ ഫുട്ബോൾ അസോസിയേഷനാണ് **ഇന്ത്യൻ ഫുട്ബോൾ അസോസിയേഷൻ** ഇന്ത്യയിലെ ആദ്യ ഫുട്ബോൾ അസോസിയേഷനാണ്.   "സന്തോഷ്" എന്ന കൊച്ചു നാട്ടുരാജ്യത്തെ (ഇന്നത്തെ ബംഗ്ലാദേശിൽ) മഹാരാജാവുമായിരുന്ന സർ മന്മഥനാഥ് റോയ് ചൗധരി ഐഎഫ്എയുടെ  ഇന്ത്യക്കാരനായ ആദ്യ പ്രസിഡന്റായിരുന്നു. 
മന്മഥനാഥ് റോയ് ചൗധരിയുടെ സ്മരണാർത്ഥമാണ് അന്തർ സംസ്ഥാന ഫുട്ബോൾ മത്സരമായ സന്തോഷ് ട്രോഫിക്കു വേണ്ടിയുള്ള ട്രോഫി  ഐഎഫ്എ സംഭാവന ചെയ്തത്.

## അവലംബം

വർഗ്ഗം:ഫുട്ബോൾ സംഘടനകൾ
വർഗ്ഗം:ഇന്ത്യ
ആസ്റ്റ്രേസീ

ഓർക്കിഡേസീ സസ്യകുടുംബം കഴിഞ്ഞാൽ ഏറ്റവും കൂടുതൽ അംഗങ്ങളുള്ള സസ്യകുടുംബമാണ് **ആസ്റ്റ്രേസീ (Asteraceae)** അഥവാ **കോമ്പോസിറ്റേ (Compositae)**. 1620 ജനുസുകളിലായി 23000 സ്പീഷിസുകൾ ഇതിലുണ്ട്. മിക്കവാറും അംഗങ്ങൾ കുറ്റിച്ചെടിയാണെങ്കിലും വള്ളികളും മരങ്ങളും ഇതിലുണ്ട്. ലോകത്ത് എല്ലായിടത്തും ഈ കുടുംബത്തിലെ അംഗങ്ങളുണ്ട്. സാമ്പത്തികപ്രാധാന്യമുള്ള പല അംഗങ്ങളും ആസ്റ്റ്രേസീ കുടുംബത്തിലുണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ആസ്റ്റ്രേസീ
വർഗ്ഗം:സസ്യകുടുംബങ്ങൾ
ക്യൂബൻ ഫൈവ്

തൊണ്ണൂറുകളിൽ അമേരിക്കൻ സൈനിക ആസ്ഥാനത്ത് നുഴഞ്ഞുകയറിയ ജെറാർഡോ ഹെർണാണ്ടസ്, അന്റാണിയോ ഗുറേ, റാമോൺ ലബാനിനോ, ഫെർണാന്റോ ഗൊൺസാലസ്, റെനെ ഗൊൺസാലസ് എന്നീ അഞ്ച്  ഇന്റലിജൻസ് ഉദ്യോഗസ്ഥരാണ് 'ക്യൂബൻ ഫൈവ്' എന്നറിയപ്പെടുന്നത്. ഇവരെ അമേരിക്ക നീണ്ടകാലത്തെ തടവിന് വിധിച്ചിരുന്നു. മിയാമി ഫൈവ് എന്നമറിയപ്പെടുന്ന ഇവർക്കു ക്യൂബയിൽ  വീരപരിവേഷമാണ്.

## അവലംബം

## പുറം കണ്ണികൾ
*National Committee to Free the Cuban Five
*Miami 5 &mdash; site run by the Cuban newspaper *[[Granma (newspaper)|Granma]]*
*antiterroristas.cu  &mdash; on terrorism against Cuba, and on the Cuban Five
*The Untold Story of the Cuban Five  by Cuban National Assembly President Ricardo Alarcón
*The Coddled "Terrorists" of South Florida  by Tristram Korten and Kirk Nielsen, *[[Salon Magazine]]*, January 14, 2008
*The Federal Government Paid Journalists to Sabotage Trial  by Linn Washington Jr, *[[CounterPunch]]*, June 4, 2010
*The lie behind the Cuban Five 

വർഗ്ഗം:ചാരപ്രവർത്തകർ
പൊരിപ്പൂവം

**കാനമൈലി**, **കൽപ്പൂവത്തി** എന്നെല്ലാം അറിയപ്പെടുന്ന **പൊരിപ്പൂവം** പശ്ചിമഘട്ടതദ്ദേശവാസിയായ ഒരു മരമാണ്. . 28 മീറ്റർ വരെ ഉയരം വയ്ക്കും. 1000 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു. Otonephelium ജനുസിലെ ഏകസ്പീഷിസ് ആണ് ഈ സസ്യം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://pilikula.com/botanical_list/botanical_name_o/otonephelium_stipulaceum.html 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
ബസുധാര

ലഘുചിത്രം|ബസുധാര
സമകാലീന ബംഗാളി സാഹിത്യത്തിലെ ശ്രദ്ധേയയായ എഴുത്തുകാരി തിലോത്തമാ മജുംദാറുടെ നോവലാണ് ബസുധാര (বসুধারা) . ഈ നോവലിന് 2003-ലെ ആനന്ദ പുരസ്കാരം  ലഭിച്ചു. 

### കഥാസംഗ്രഹം
പശ്ചിമ ബംഗാളിൽ നക്സൽ പ്രസ്ഥാനത്തിൻറേയും പൂർവ്വ ബംഗാളിൽ സ്വാതന്ത്ര്യസമരത്തിൻറേയും തീ കെട്ടണഞ്ഞിട്ടേയുളളു, ചൂടും പുകയും ബാക്കി നില്ക്കുന്നു.കൊൽക്കത്ത  നഗരത്തിനകത്ത്,  മധ്യവർഗ്ഗക്കാർ താമസിക്കുന്ന  മാഥൂർ ഗഢിലും അതിനോടു ചേർന്നുളള  ഫടിക്ബിൽ എന്ന ചേരിപ്രദേശത്തുമായാണ് കഥ നടക്കുന്നത്. നക്സൽ പ്രസ്ഥാനത്തിൽ,      *ബ്രില്ലിയൻറ്* എന്നു സമൂഹം വിശേഷിപ്പിച്ചിരുന്ന, കൌമാരാവസ്ഥ കടന്നിട്ടില്ലാത്ത യുവ വിദ്യാർത്ഥികൾ, ദേവാർച്ചനും, നീലാദ്രിയും കൌഷികും , അവരെപ്പോലെ മറ്റനേകം പേരും പോലീസിന്റെ  വെടിയേറ്റു മരിച്ചു. അവരുടെ കുടുംബങ്ങൾ ജീവിതവുമായി വീണ്ടും പൊരുത്തപ്പെടാൻ ശ്രമിക്കയാണ്.    ജനിച്ച മണ്ണുപേക്ഷിച്ച് കൊൽക്കത്ത  നഗരത്തിലെത്തിയ പൂർവ്വ ബംഗാളിൽ നിന്നുളള  അഭയാർത്ഥികൾ പുതു ജീവിതം കെട്ടിപ്പടുക്കാനുളള ഉദ്യമത്തിലാണ്.  പരമ്പരാഗതമായി ചെയ്തു വന്നിട്ടുളള  കാളീസേവ തുടർന്നുകൊണ്ടുപോകാഞ്ഞാൽ ദേവീകോപം ഉണ്ടാകുമെന്നു വിശ്വസിക്കുന്ന ഡോക്റ്റർ മല്ലീനാഥ്, അച്ഛൻറെ അന്ധവിശ്വാസത്തിനു കൂട്ടു നില്ക്കാനാകാതെ മയക്കുമരുന്നിൽ അഭയം തേടുന്ന മൂത്തമകൻ അമലേന്ദു , നിരർത്ഥകങ്ങളായ മതാചാരങ്ങളെ ലംഘിക്കാൻ ധൈര്യപ്പെടുന്ന കോളേജ് അധ്യാപകൻ അനീസുജ്ജമാൻ, ചെറു പ്രായത്തിൽ അവിചാരിതമായി മുഖമാകെ പൊളളിപ്പോയതിനാൽ ബുർഖയിൽ സമാശ്വാസം കണ്ടെത്തുന്ന  നീലോഫാ, അഞ്ചു സന്താനങ്ങളുണ്ടായിരുന്നിട്ടും, കളഞ്ഞുകിട്ടിയ കുട്ടിയെ കൈവിടാത്ത തൂപ്പുകാരൻ ഹരിചരണും, ഭാര്യ തുളസിയും.പൂർവ്വ ബംഗാളിലെ  പ്രശാന്തരമണീയമായ ഗ്രാമമുപേക്ഷിച്ച് സ്നേഹശൂന്യനായ ഭർത്താവിനോടൊപ്പം കൊൽക്കത്തയിലെത്തിയ രാധിക.  രൂപൊഷി നദിയും  ഷംഷേറും ഇപ്പോഴും അവളുടെ  സ്വപ്നത്തിലുണ്ട്. കിഴക്കു നിന്ന് പടിഞ്ഞാട്ടേക്കുളള പാലായനത്തിൽ ശെഫാലി നഷ്ടപ്പെട്ടെങ്കിലും  രാധികയിൽ ശേഫാലിയെ കണ്ടെത്തുന്ന ശേഫാലിയുടെ അമ്മ. താ ജാരസന്തതിയാണെന്ന സത്യം ഉൾക്കൊളളാനാകാത്ത ദേവോപം.    ഇവരുടെയൊക്കെ കഥയാണ് ബസുധാര

### അവലംബം


വർഗ്ഗം: ബംഗാളി നോവലുകൾ
സോഷ്യലിസ്റ്റ് ജനത (ഡെമോക്രാറ്റിക്)

ജനതാ ദൾ (എസ്.) എന്ന കക്ഷിയിൽ നിന്ന് വിഘടിച്ചുണ്ടായ പാർട്ടിയാണ് **സോഷ്യലിസ്റ്റ് ജനത (ഡെമോക്രാറ്റിക്)** അഥവ **എസ്.ജെ.ഡി.**. കേരളത്തിൽ ഐക്യജനാധിപത്യ മുന്നണിയോടൊപ്പമാണ് ഈ കക്ഷി നിലയുറപ്പിച്ചിട്ടുള്ളത്. 

## ചരിത്രം
സി.പി.ഐ. (എം) എന്ന കക്ഷിയുടെ നേതൃത്വത്തിലുള്ള ഇടതു ജനാധിപത്യ മുന്നണിയുടെ ഭാഗമായിരുന്നു ജനതാദൾ (എസ്) എന്ന കക്ഷിയുടെ കേരള ഘടകം. 2008-ൽ സി.പി.ഐ. (എം), ജനതാദൾ (എസ്) എന്നീ കക്ഷികൾ തമ്മിലുള്ള ബന്ധത്തിൽ പ്രശ്നങ്ങളുണ്ടാകാൻ തുടങ്ങി. 2009-ലെ ലോകസഭാ തിരഞ്ഞെടുപ്പിൽ കോഴിക്കോട് പാർലമെന്റ് മണ്ഡലത്തിൽ സ്ഥാനാർത്ഥിയെ നിർത്താൻ ജനതാദളിനെ (എസ്) അനുവദിക്കുന്നതിൽ സി.പി.ഐ. (എം) താല്പര്യക്കുറവ് കാട്ടിയതോടെ പ്രശ്നം വഷളായി. എം.പി. വീരേന്ദ്രകുമാർ തലപ്പത്തുള്ള മാതൃഭൂമി പത്രം സി.പി.ഐ. (എം) സെക്രട്ടറി പിണറായി വിജയനെതിരേ ലാവലിൻ കേസുമായി സംബന്ധിച്ച വാർത്തകൾ പ്രസിദ്ധീകരിച്ചതും അകൽച്ചയ്ക്ക് കാരണമായിരുന്നു. 2010 ഓഗസ്റ്റ് 7-ന് ജനതാദൾ (സെക്യുലാർ) കക്ഷിയിൽ പെട്ട ധാരാളം പ്രവർത്തകർ പാർട്ടി വിട്ട് എം.പി. വീരേന്ദ്രകുമാറിനൊപ്പം സോഷ്യലിസ്റ്റ് ജനത (ഡെമോക്രാറ്റിക്) കക്ഷി രൂപീകരിക്കുകയും ഐക്യ ജനാധിപത്യ മുന്നണിയെ പിന്തുണയ്ക്കാൻ തീരുമാനമെടുക്കുകയും ചെയ്തു. 

## നേതാക്കന്മാർ
* എം.പി. വീരേന്ദ്രകുമാർ
* കെ.പി. മോഹനൻ
* എം.വി. ശ്രേയാംസ് കുമാർ
* വർഗ്ഗിസ് ജോർജ്ജ്
* കെ.ശങ്കരൻ മാസ്റ്റർ

## എസ്.ജെ.ഡി - ജെ.ഡി.യു. ലയനം

എം.പി. വിരേന്ദ്രകുമാറിന്റെ നേതൃത്വത്തിലുണ്ടായിരുന്ന സോഷ്യലിസ്റ്റ് ജനത ഡെമോക്രാറ്റിക് പാർട്ടി ജനതാദൾ (യു.)വിൽ 2014 ഡിസംബർ 28-ന് തൃശ്ശൂർ തേക്കിൻകാട് മൈതാനത്ത് വെച്ച് നടന്ന റാലിയോടെ ലയിച്ചു. ജനതാദൾ യുനൈറ്റഡിന്റെ സംസ്ഥാന പ്രസിഡന്റായി എം.പി. വീരേന്ദ്രകുമാറിനെ തിരഞ്ഞെടുക്കുകയും ചെയ്തു. 

## അവലംബം


## പുറത്തേയ്ക്കുള്ള കണ്ണികൾ
* ടൈംസ് ഓഫ് ഇൻഡ്യ

വർഗ്ഗം:കേരളത്തിലെ രാഷ്ട്രീയകക്ഷികൾ
റെവല്യൂഷണറി സോഷ്യലിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)

മുൻകാല തൊഴിൽ മന്ത്രിയായിരുന്ന ബാബു ദിവാകരൻ 2005-ൽ രൂപം കൊടുത്ത കക്ഷിയാണ് **റെവല്യൂഷണറി സോഷ്യലിസ്റ്റ് പാർട്ടി ഓഫ് ഇൻഡ്യ (മാർക്സിസ്റ്റ്)**. ദിവാകരൻ റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്) എന്ന കക്ഷിയിൽ നിന്ന് വിഘടിച്ചാണ് പുതിയ കക്ഷിയുണ്ടാക്കിയത്. ആർ.എസ്.പി. (ബി) ജനറൽ സെക്രട്ടറി എ.വി. താമരാക്ഷൻ ഐക്യജനാധിപത്യ മുന്നണി വിടാനു‌‌ള്ള തീരുമാനമെടുത്തതാണ് വിഘടനത്തിനുള്ള കാരണം. 2008-ൽ ഈ കക്ഷി സമാജ്‌വാദി പാർട്ടിയുമായി (എസ്.പി.) ലയിക്കുകയുണ്ടായി.

പിന്നീട് ബാബു ദിവാകരൻ ആർ.എസ്.പി (എം) കക്ഷി പുനരുജ്ജീവിപ്പിക്കാൻ ശ്രമിച്ചുവെങ്കിലും അവസാനം കോൺഗ്രസ്സിൽ ചേരാനുള്ള തീരുമാനമെടുത്തു

## 2014 ൽ എൽ.ഡി.എഫിൽ
2014 ൽ ലോക്സഭാ തെരഞ്ഞെടുപ്പിനോടനുബന്ധിച്ച് കോൺഗ്രസ് വിട്ട് ആർ.എസ്.പി. (എം) പുനരുജ്ജീവിപ്പിച്ച് ഇടതുപക്ഷവുമായി സഹകരിക്കാൻ തീരുമാനിച്ചു. ബാബു ദിവാകരനെ കെ.പി.സി.സിയുടെ 105 അംഗ നിർവാഹകസമിതിയിൽ ക്ഷണിതാവാക്കിയെങ്കിലും ആർ.എസ്.പി. (എം) യിൽ ഉണ്ടായിരുന്ന ഒരു പ്രവർത്തകനെയും ഉൾക്കൊള്ളാൻ കോൺഗ്രസ് തയ്യാറായില്ല. തങ്ങൾക്ക് നൽകിയ ഉറപ്പുകൾ കോൺഗ്രസ് പാലിച്ചില്ലെന്ന് ബാബു ദിവാകരൻ പത്രസമ്മേളനത്തിൽ ആരോപിച്ചിരുന്നു. 

## ഇവയും കാണുക
*റെവല്യൂഷണറി സോഷ്യലിസ്റ്റ് പാർട്ടി
*റെവല്യൂഷണറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്)
*കേരള റെവല്യൂഷണറി സോഷ്യലിസ്റ്റ് പാർട്ടി (ബേബി ജോൺ)

## അവലംബം


വർഗ്ഗം:കേരളത്തിലെ രാഷ്ട്രീയകക്ഷികൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
വാല്മീക് താപർ

പ്രമുഖനായ ഇന്ത്യൻ പ്രകൃതി ഗവേഷകനാണ് **വാല്മീക് താപർ** (ജനനം 1952-31 മെയ് 2025).പത്രപ്രവർത്തകൻ റൊമേഷ് താപ്പറിൻറെയും രാജ്താപ്പറിന്റെയും മകൻ.ഭാര്യ നടൻ ശശി കപൂറിന്റെ മകൾ സഞ്ജന കപൂർ. നാഷണൽ ജിയോഗ്രഫിക് ചാനൽ, ഡിസ്കവറി നെറ്റ്‌വർക്സ്, ബി.ബി.സി എന്നിവക്ക് വേണ്ടി ഇന്ത്യയിലെ പ്രകൃതിയെ പറ്റി ഒട്ടേറെ പ്രശസ്തമായ  ഡോക്യുമെൻററികൾ ചെയ്തിടുണ്ട്. കടുവകളെ കുറിച്ചുള്ള ഡോക്യുമെൻററികൾ ആണ് ഇവയിൽ മിക്കതും. കടുവ സംരക്ഷണ പ്രവർത്തനത്തിനും ഇന്ത്യയിലെ തന്നെ ഏറ്റവും മുൻനിരയിൽ പെട്ട വ്യക്തിയും ആണ് ഇദേഹം.   14 പുസ്തകങ്ങളും ഒട്ടേറെ ലേഖനങ്ങളും ഇദേഹം രചിച്ചിടുണ്ട്. 

## ഡോക്യുമെൻററികളും നിർമ്മിച്ച സ്ഥലവും

**Tiger Crisis*
**[[Land of the Tiger]]*
**Tigers’ Fortress*
**Danger in Tiger Paradise* - രൺഥംഭോർ ദേശീയോദ്യാനം
**Search for Tigers*
**Overpopulation*
## പുസ്തകങ്ങൾ
*The secret life of tigers
*Tigre fire:50 years of the tiger in india
*Tiger portrait of a predator
*The cult of the tiger
*Tiger the ultimate guide
*The last tiger My life with tigers
## അവലംബം

വർഗ്ഗം:പരിസ്ഥിതിപ്രവർത്തകർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ‎
ഷിംല കരാർ

1972 ജൂലൈ 2-ന് ഇന്ത്യൻ പ്രധാനമന്ത്രി ഇന്ദിരാ ഗാന്ധിയും പാകിസ്താൻ പ്രധാനമന്ത്രി സുൽഫിക്കർ അലി ഭൂട്ടോയും തമ്മിൽ ഒപ്പുവെച്ച കരാറാണ് **ഷിംല കരാർ**. ഹിമാചൽ പ്രദേശിന്റെ  തലസ്ഥാനമായ ഷിംലയിൽ വെച്ചാണ് ഇന്ത്യയും പാകിസ്താനും തമ്മിലുള്ള ഈ സമാധാനക്കരാർ ഒപ്പുവെച്ചത്.തൊട്ടുമുൻപത്തെ വർഷം ഇരുരാജ്യങ്ങളും തമ്മിൽ നടന്ന യുദ്ധത്തിൽ യുദ്ധത്തടവുകാരായി പിടിക്കപ്പെട്ട പാകിസ്താൻ സൈനികരെ മോചിപ്പിച്ചതും ബംഗ്ലാദേശിന്റെ സ്വാതന്ത്ര്യത്തിലേയ്ക്ക് വഴിതെളിച്ചതും ഈ കരാറാണ്. ഇന്ത്യയ്ക്കും പാകിസ്താനുമിടയിലെ നിയന്ത്രണരേഖ (LOC) ഇരു രാജ്യങ്ങളും അംഗീകരിച്ചതും ഈ കരാറിന്റെ അടിസ്ഥാനത്തിലാണ്.

1947-ൽ ഇരു രാജ്യങ്ങളും തമ്മിലുണ്ടായ യുദ്ധത്തിനൊടുവിൽ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രുവിന്റെ അഭ്യർത്ഥനപ്രകാരം ഐക്യരാഷ്ട്രസഭ പ്രശ്നത്തിലിടപെടുകയും 1948 ഓഗസ്റ്റ് 13-ന് പാസാക്കപ്പെട്ട ഒരു പ്രമേയത്തിലൂടെ ഇന്ത്യാ-പാകിസ്താൻ അതിർത്തിയിൽ 1945 ജനുവരി 55-ന് ഒരു വെടിനിറുത്തൽ രേഖ നിലവിൽ വരികയും ചെയ്തു. ഈ രേഖയിലെ വെടിനിർത്തൽ നിരീക്ഷിക്കാൻ നിരീക്ഷണ സമിതിയും  നിലവിൽ വന്നിരുന്നു. എന്നാൽ, 1972-ൽ ഇരുരാജ്യങ്ങളിലെയും നേതാക്കൾ ഒപ്പുവച്ച്, പിന്നീട് ഇരുപാർലമെൻറുകളും അംഗീകരിച്ച ഷിംല കരാർ യാഥാർഥ്യമായതോടെ ഈ വെടിനിറുത്തൽ രേഖ നിയന്ത്രണരേഖയായി ഇരുരാജ്യങ്ങളും അംഗീകരിക്കുകയാണുണ്ടായത്.

## അവലംബം

{{ഇന്ത്യ-

വർഗ്ഗം:ഇന്ത്യാചരിത്രം
[[വർ
സെന്റ് തോമസ് ഹയർ സെക്കണ്ടറി സ്കൂൾ, തോപ്പ്

തൃശ്ശൂർ നഗരകേന്ദ്രത്തിൽനിന്നും ഒരു കിലോമീറ്ററോളം കിഴക്കുമാറി, ജൂബിലി മിഷൻ ഹോസ്പിറ്റൽ, ലൂർദ്ദ് പള്ളി എന്നിവയ്ക്കു സമീപം സ്ഥിതിചെയ്യുന്ന വിദ്യാലയമാണ് **തോപ്പ് സെന്റ് തോമസ് ഹയർ സെക്കണ്ടറി സ്കൂൾ**. ആൺകുട്ടികൾ മാത്രം പഠിക്കുന്ന വിദ്യാലയമാണിത്. 1982-ൽ തനതായ മേൽനോട്ടത്തിലായ ഈ വിദ്യാലയം അതുവരെ, തൃശ്ശൂരിൽ തന്നെയുള്ള സെന്റ് തോമസ് കോളേജ് ഹൈയർ സെക്കൻഡറി സ്കൂളിന്റെ ശാഖ മാത്രമായിരുന്നു. ഇപ്പോൾ തൃശ്ശൂർ അതിരൂപതാ കോർപ്പറേറ്റ് മാനേജ്മെന്റിന്റെ കീഴിലാണ് പ്രവർത്തിച്ചുവരുന്നത്.  5 മുതൽ പ്ലസ് ടു വരെയുള്ള ക്ലാസ്സുകൾ ഇവിടെ നടക്കുന്നു. 
 
## പ്രമുഖരായ പൂർവവിദ്യാർത്ഥികൾ
* ജോൺസൺ - സംഗീതസംവിധായകൻ
* അൽഫോൺസ് ജോസഫ് - സംഗീതസംവിധായകൻ
* ലിജോ ഡേവിഡ് തോട്ടാൻ - ഒളിമ്പ്യൻ

## അവലംബം


വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
ഹുഫൂഫ്

സൗദി അറേബ്യയുടെ കിഴക്കൻ പ്രവിശ്യയിൽ പെട്ട ഒരു പ്രധാന പട്ടണമാണ് **ഹുഫൂഫ്‌**, ( **). സമുദ്രനിരപ്പിൽ നിന്ന് 149 മീറ്റർ ഉയരത്തിൽ ആണ് ഹുഫൂഫ് സ്ഥിതി ചെയ്യുന്നത്.

ഈന്തപ്പന തോട്ടത്തിനും കൃഷിക്കും ഈ പട്ടണം പ്രസിദ്ധമാണ്.

## ഗതാഗത സൗകര്യങ്ങൾ
അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ഹുഫൂഫ്. രാജ്യത്തിന്റെ ഏതൊരു നഗരത്തിലേക്ക് എത്തിപ്പെടാവുന്ന രീതിയിലാണ് റോഡുകൾ നിർമ്മിച്ചിരിക്കുന്നത്. ദമാം - റിയാദ് തീവണ്ടിപാളം കടന്നുപോകുന്നത് ഈ പട്ടണത്തിലൂടെയാണ്. ഇവിടെ ആഭ്യന്തരവ്യോമയാനഗതാഗതത്തിനായി ഒരു വിമാനതാവളവുമുണ്ട്. അന്തരാഷ്ട്രവിമാനയാത്രയ്ക്കായി ദമാമിനേയും റിയാദിനേയും ആശ്രയിക്കുന്നു. ഏറ്റവും അടുത്ത തുറമുഖം ദമാമിലാണ്.

## കാലാവസ്ഥ

## സമീപ പ്രദേശങ്ങൾ
* ദമാം
* അബ്‌കേക്
* ജബൽ അൽ-ഗാര ഗുഹകൾ - അൽ ഹസ പട്ടണത്തിൽ നിന്ന് 10 കി.മി അകലെയുള്ള ഈ ഗുഹകൾ നിരവധി സന്ദർശകരെ ആകർഷിക്കുന്നു
* റിയാദ്

## അവലംബം

## പുറം കണ്ണികൾ
* Hofuf on www.The-Saudi.net
* Jabal Qarah , Splendid Arabia: A travel site with photos and routes

വർഗ്ഗം:സൗദി അറേബ്യയിലെ നഗരങ്ങൾ
സൈസീജിയം

മൈർട്ടേസീ സസ്യകുടുംബത്തിലെ ഒരു ജനുസാണ് **സൈസീജിയം**. 1200 സ്പീഷിസുകൾ അംഗങ്ങളായി ഇതിൽ ഉണ്ട്. മിക്കവയും നിത്യഹരിത വൃക്ഷങ്ങളോ കുറ്റിച്ചെടികളോ ആണ്. ചിലവയെ തണൽ മരമായും, ഫലവൃക്ഷമായും നട്ടു വളർത്താറുണ്ട്.  സിസ്സീജിയം ജീനസ്സ് ആഫ്രിക്ക, മഡഗാസ്കർ മുതൽ ഏഷ്യവരെയും മലേഷ്യ മുതൽ ഓസ്ട്രേലിയ വരേയും വിതരണം ചെയ്യപ്പെട്ടിട്ടുണ്ട്. ഏകദേശം 52 ഓളം സ്പീഷിസുകൾ ഓസ്ട്രേല്യയിൽ കണ്ടെത്തിയിട്ടുണ്ട്, ഇവയെല്ലാം ലില്ലിപ്പില്ലീസ്, ബ്രഷ് ചെറീസ് അല്ലെങ്കിൽ സറ്റിനാഷ് (lillipillies, brush cherries or satinash) അറിയപ്പെടുന്നത്. ചില സ്പീഷിസ്സുകൾ ജൈവാധിനിവേശകാരികളായും കരുതപ്പെടുന്നു.

കേരളീയർക്ക് പരിചിതങ്ങളായ ഞാവൽ, ഞാറ, മലർക്കായ് മരം, വെള്ളഞാറ, കുളവെട്ടി, മലയൻ ആപ്പിൾ, ചെറുഞാവൽ, ആറ്റുവയണ, കരയാമ്പൂ തുടങ്ങിയ സസ്യങ്ങൾ സൈസീജിയം ജനുസ്സിലാണ് പെടുന്നത്.
## ചിത്രശാല

File:Frutos de Jambolão.JPG|thumb|ഞാവൽ പഴങ്ങൾ
File:Cloves fresh in hand.JPG|കരയാമ്പൂ
File:Njara_-_ഞാറ_04.JPG|ഞാറപഴം



## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
വർഗ്ഗം:ഓസ്ട്രേലിയയിലെ പൂന്തോട്ട സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ഉദ്യാന സസ്യങ്ങൾ
കാമിക്കാസി

വോഡ്ക, ട്രിപ്പിൾസെക്, നാരങ്ങാനീര്, സിറപ്പ് എന്നിവ സമാസമം ചേർത്ത് ഉണ്ടാക്കുന്ന ഒരു കോക്ക്ടൈലാണ് **കാമിക്കാസി**. ഗാർണിഷ് ചെയ്യാൻ ഒരു തുണ്ട് നാരങ്ങയും ചേർക്കാം. ഉണ്ടാക്കുന്ന രീതി ഇപ്രകാരമാണ്. ഒരു കോക്ക്റ്റൈൽ ഷേക്കറിൽ പകുതി ഐസ് ക്യൂബോ, ക്രഷ്ഡ് ഐസൊ ഇടുക. അമ്പത് മില്ലി വോഡ്ക (ഗ്രേ ഗൂസ് ഇതിന് അത്യുത്തമം), മുപ്പത് മില്ലി പിഴിഞ്ഞ നാരങ്ങ നീര്, അമ്പത് മില്ലി ട്രിപ്പിൾസെക്,  ഇരുപത് മില്ലി സിറപ്പ് (optional) എന്നിവ ഇട്ടിട്ട് നല്ലോണം കുലുക്കുക. ഒരു ഭംഗിയുള്ള ഗ്ലാസ്സിൽ സ്റ്റ്രൈൻ ചെയ്ത് ഒഴിക്കുക. പല റെസിപ്പികളും അനുസരിച്ച് കാമിക്കാസി *സ്ട്രൈറ്റ് അപ്പ്* ആയിട്ടാണ് സെർവ് ചെയ്യേണ്ടത്. *സ്ട്രൈറ്റ് അപ്പ്* എന്നു പറഞ്ഞാൽ ഷേക്കറിൽ ഐസ് ഇട്ട് കുലുക്കി അരിച്ച് ചിൽ ചെയ്ത ഗ്ലാസ്സിൽ സെർവ് ചെയ്യുക എന്നാണ്. പിന്നീട് ഇതിൽ ഐസ് ഇടില്ല. സ്ട്രൈറ്റ് അപ്പിന് പൊതുവെ പോട്ടൻസി കൂടും. ഗ്ലാസ്സിൽ ഒഴിച്ചശേഷം ഒരു സ്ലൈസ് നാരങ്ങാ വച്ച് ഗാർണിഷ് ചെയ്യുക. ഇതാണ് കാമിക്കാസി. അധികം ഉള്ളിൽ ചെന്നാൽ ആപത്താണ്. അതുകൊണ്ടാണ് കാമിക്കാസി എന്ന പേര് വന്നത്. 

## അവലംബം

വർഗ്ഗം:കോക്ക്ടെയ്‌ലുകൾ
പൊന്നുഞാവൽ

തീരെ അറിയപ്പെടാത്ത ഒരു സ്പീഷിസാണ് **വല്ലമഞ്ചി** അഥവാ **പൊന്നുഞാവൽ**. . വയനാട്ടിലും കേരള-കർണാടക അതിർത്തിയിലും കാണുന്നു. വംശനാശഭീഷണി നേരിടുന്ന ഒരു വൃക്ഷമാണ്. 800 മീറ്റർ വരെ ഉയരമുള്ള നിത്യഹരിതവനങ്ങളിൽ കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.europeana.eu/portal/record/11614/DB0D84F26DB9C39D51E6287098C771E11B8006E4.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
മിർട്ടേസി

130-150 ജനുസുകളിലായി ഏതാണ്ട് 5650 സ്പീഷിസ് അംഗങ്ങൾ ഉൾക്കൊള്ളുന്ന ഒരു സസ്യകുടുംബമാണ് **മിർട്ടേസി** . ഞാവലും ചാമ്പയും പേരയും ഉൾപ്പെടുന്ന കുടുംബമാണിത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
പീച്ചി-വാഴാനി വന്യജീവി സംരക്ഷണ കേന്ദ്രം

കേരളത്തിലെ തൃശ്ശൂർ ജില്ലയിലെ ഒരു വന്യജീവി സങ്കേതമാണ് **പീച്ചി-വാഴാനി വന്യജീവി സംരക്ഷണ കേന്ദ്രം**.

കേരളത്തിലെ ഏറ്റവും പഴക്കമുള്ള രണ്ടാമത്തെ വന്യജീവി സങ്കേതമാണ് പീച്ചിവാഴാനി. 1958 ൽ നിലവിൽ വന്നു. തൃശ്ശൂർ, തലപ്പിള്ളി താലൂക്കുകളിലായി വ്യാപിച്ച് കിടക്കുന്നു. 50ൽ പരം വ്യത്യസ്ത ഓർക്കിഡുകളും അനവധി ഔഷധസസ്യങ്ങളും കാണപ്പെടുന്ന വന്യജീവി സങ്കേതം.

## അവലംബം

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:പീച്ചി
വർഗ്ഗം:കേരളത്തിലെ സംരക്ഷിതപ്രദേശങ്ങൾ
ഐറിഷ് കാർ ബോംബ്

ബീർ കൊണ്ടുണ്ടാക്കുന്ന ഒരു കോക്ക്റ്റൈലാൺ **ഐറിഷ് കാർ ബോംബ്**. ഉണ്ടാക്കാൻ ഒരു  ചെറിയ ഷോട്ട് ഗ്ലാസ്സിൽ കാൽ ഭാഗം ബൈലീസ് ഐറിഷ് ക്രീം ഒഴിക്കുക, മുക്കാൽ ഭാഗം ഐറിഷ് വിസ്കി ഒഴിക്കുക ഐറിഷ് വിസ്കിക്ക് പകരം ബൗർബോൺ ആയാലും മതി പക്ഷെ സ്കോച്ച് വിസ്കി ഒരിക്കലും ഉപയോഗിക്കാൻ പാടില്ല. ഇനി ഒരു വലിയ ഗ്ലാസ്സിൽ ഗിന്നസ് സ്റ്റൗട്ട് എടുക്കുക. ഷോട്ട് ഗ്ലാസ് സ്റ്റൗട്ടിൽ ഇടുക. കുടിക്കുക. ഇതാണ് ഐറിഷ് കാർ ബോംബ്. 

## അവലംബം

വർഗ്ഗം:കോക്ക്ടെയ്‌ലുകൾ
കേരളസംസ്ഥാന ചലച്ചിത്രപുരസ്കാരം 2012

[thumb|right|150px|മികച്ച നടൻ [പൃഥ്വിരാജ്]]
[thumb|right|150px|മികച്ച നടി [റിമ കല്ലിങ്കൽ]]
കേരള സർക്കാറിന്റെ 2012-ലെ **[[കേരളസംസ്ഥാന ചലച്ചിത്രപുരസ്കാരം|സംസ്ഥാന ചലച്ചിത്ര അവാർഡുകൾ]]** 2013 ഫെബ്രുവരി 22-നു് തിരുവനന്തപുരത്ത് പ്രഖ്യാപിച്ചു. സംസ്ഥാന ചലച്ചിത്ര അക്കാദമിയുടെ മേൽനോട്ടത്തിൽ സംവിധായകൻ ഐ.വി.ശശി അധ്യക്ഷനായി രൂപീകരിച്ച ജൂറിയുടെ മുൻപാകെ 80 കഥാചിത്രങ്ങളും 4 കുട്ടികളുടെ ചിത്രങ്ങളും ഉൾപ്പെടെ ആകെ എൺപത്തിനാല് ചിത്രങ്ങളാണ് പ്രദർശിപ്പിച്ചത്. സംവിധായകൻ സിബി മലയിൽ, ഛായാഗ്രഹകൻ വിപിൻ മോഹൻ, എഴുത്തുകാരി ജയശ്രീ കിഷോർ, നടി സുലേഖ, സംഗീതസംവിധായകൻ ആർ സോമശേഖരൻ, എഡിറ്റർ രമേശ് വിക്രമൻ എന്നിവരാണ് ജൂറിയിലെ മറ്റ് അംഗങ്ങൾ.

അവാർഡിനായി പരിഗണിച്ചവയിൽ മൂന്നിലൊന്നു ചിത്രങ്ങളും അവാർഡിനായി പരിഗണിക്കാൻ യാതൊരു അർഹതയും ഇല്ലാത്തവണെന്നു ജൂറി വിലയിരുത്തി.

കുട്ടികളുടെ ചിത്രത്തിനായുള്ള അവാർഡിനായി *[[ബ്ലാക്ക് ഫോറസ്റ്റ്]]* എന്ന ചിത്രം ജൂറി കണ്ടെത്തിയെങ്കിലും അവാർഡ് നിർണയ നിയമാവലി പ്രകാരം ചലച്ചിത്ര അക്കാദമി ജനറൽ കൗൺസിൽ അംഗങ്ങളെ അവാർഡിനായി പരിഗണിക്കാനാകാത്തതിനാൽ ചിത്രത്തെ മികച്ച ചിത്രത്തിനായും മികച്ച സംവിധായകനായുള്ള അവാർഡിനായും പരിഗണിച്ചില്ല.

മികച്ച ഡബ്ബിങ് ആർട്ടിസ്റ്റുകൾക്കായുള്ള പുരുഷവിഭാഗത്തിൽ ജൂറിക്ക് ആരെയും കണ്ടെത്താനായില്ല. പെൺവിഭാഗത്തിൽ വിമ്മി മറിയം ജോർജിന് പുരസ്കാരം ലഭിച്ചു. മികച്ച കോറിയോഗ്രാഫർ വിഭാഗത്തിലും ആരെയും കണ്ടെത്താനായില്ല.

## ജെ.സി. ഡാനിയേൽ പുരസ്കാരം
*ജെ. ശശികുമാർ

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

; പ്രത്യേക ജൂറി പുരസ്കാരങ്ങൾ
* സംവിധാനം –ജയൻ ചെറിയാൻ (പാപ്പിലിയോ ബുദ്ധ)
* അഭിനയം - സരിത (പാപ്പിലിയോ ബുദ്ധ)
* പിന്നണിഗായകർ - ശ്രീറാം, വൈക്കം വിജയലക്ഷ്മി (ചിത്രം:സെല്ലുലോയ്ഡ് - *കാറ്റേ, കാറ്റേ...*)
* ചലച്ചിത്രഗ്രന്ഥം – ശേഷം വെള്ളിത്തിരയിൽ (കിരൺ രവീന്ദ്രൻ)

## അവലംബം
മരിയ വാൾത്തോർത്ത

**മരിയ വാൾത്തോർത്ത**(14 മാർച്ച് 1897 – 12 ഒക്ടോബർ 1961) ഇറ്റാലിയൻസാഹിത്യകാരിയായിരുന്നു. അവരുടെ ഏറ്റവും മികച്ച ഗ്രന്ഥമാണ് ദൈവമനുഷ്യന്റെ സ്നേഹഗീത. മരിയ വാൾത്തോർത്തയ്ക്ക് ഈശോ നൽകിയ ദർശനങ്ങളുടെ സമാഹാരമാണ് ദൈവമനുഷ്യന്റെ സ്നേഹഗീത(The Poem of the Man God) എന്നു കത്തോലിക്കരായ ക്രൈസ്തവർ വിശ്വസിക്കുന്നു.
.

## ജീവിതരേഖ

ഇറ്റാലിയൻ കുതിരപ്പട്ടാളത്തിൽ ജോലി ചെയ്തിരുന്ന ഗിസേപ്പേയുടേയും ഫ്രഞ്ച് അധ്യാപികയായിരുന്ന ഇസിദെയുടെയും ഏകപുത്രിയായിരുന്ന മരിയ, ഇറ്റലിയിലെ കസേർട്ട എന്ന സ്ഥലത്തു ജനിച്ചു. ഏഴാം വയസ്സിലാണ് മരിയ തൻറെ പ്രാഥമിക വിദ്യാഭ്യാസം ആരംഭിച്ചതു്. പട്ടാളക്കാരനായിരുന്ന പിതാവിന് ഇറ്റലിയുടെ വിവിധ ഭാഗങ്ങളിൽ ജോലി ചെയ്യേണ്ടി വന്നിരുന്നതിനാൽ ഇറ്റലിയുടെ വിവിധ ഭാഗങ്ങളിലായാണ് മരിയ തന്റെ സ്കൂൾ വിദ്യാഭ്യാസം പൂർത്തിയാക്കിയതു്. പഠന കാലത്തു് ‍അവർ ഇറ്റാലിയൻ സാഹിത്യത്തിൽ വലിയ താത്പര്യം കാണിച്ചിരുന്നു.

## അവലംബം

വർഗ്ഗം:ഇറ്റാലിയൻ എഴുത്തുകാർ
വർഗ്ഗം:1897-ൽ ജനിച്ചവർ
ചെസ്സിലെ പ്രാരംഭനീക്കങ്ങൾ

ചെസ്സ് കളിയുടെ ആരംഭത്തിലെ നീക്കങ്ങളുടെ കൂട്ടമാണ് **ചെസ്സിലെ പ്രാരംഭനീക്കങ്ങൾ**. ചെസ്സ് കളിയുടെ തുടക്കത്തിലെ പരിനിഷ്ഠിതമായ നീക്കങ്ങളുടെ ശ്രേണികളെ ബുക്ക് മൂവുകൾ എന്നാണ് പറയാറുള്ളത്. ഡസൻ  കണക്കിന് സാർവത്രികമായ പ്രാരംഭനീക്കങ്ങളും അവയുടെ തന്നെ  ശതക്കണക്കിന് വ്യത്യസ്തങ്ങളായ ശ്രേണീക്രമങ്ങളും ഉൾപ്പെടുന്നതാണ് ഇത്തരം  ബുക്ക് മൂവുകൾ.

## പ്രാരംഭനീക്കങ്ങളിലെ ലക്ഷ്യങ്ങൾ
### പ്രാരംഭനീക്കങ്ങളിലെ പൊതുവെയുള്ള ലക്ഷ്യങ്ങൾ
വെളുപ്പ് മുൻകൈ നേടാനും കറുപ്പ് തുല്യത നേടാനും ചലനാത്മകമായ അസന്തുലിതാവസ്ഥ സൃഷ്ടിക്കാനും ശ്രമിക്കുകയും ചെയ്യുമ്പോൾ, കളിക്കാർ പൊതുവെ പ്രാരംഭഘട്ടത്തിൽ ചില കാര്യങ്ങളിൽ കൂടുതൽ ശ്രദ്ധ ചെലുത്താറുണ്ട്:
# **ഡെവലവ്മെന്റ് അഥവാ കരുവിന്യാസം**:
# **മധ്യഭാഗം നിയന്ത്രിക്കൽ**:
# **രാജാവിന്റെ സുരക്ഷിതത്വം**:
# **കാലാളുകൾക്ക് സംഭവിക്കുന്ന വൈകല്യങ്ങളെ (pawn weakness) തടയൽ**:
# **കരുക്കളുടെ ഏകോപനം**:
# **ഏതിരാളിയെക്കാൾ സുരക്ഷിതമായ കളിനില സൃഷ്ടിക്കൽ**:

### ഉന്നതതല കളികളിലെ ലക്ഷ്യങ്ങൾ
വെള്ളക്കരുക്കൾ കൊണ്ട് കളിക്കുമ്പോൾ കരുക്കൾ മെച്ചപ്പെട്ട സ്ഥാനങ്ങളിൽ എത്തിക്കുകയും കറുത്തകരുക്കൾ കൊണ്ട് കളിക്കുമ്പോൾ വെള്ളയ്ക്കൊപ്പമായ നില നേടുകയുമാണ് ഉയർന്നതലങ്ങളിലുള്ള കളികളിൽ പ്രാരംഭനീക്കങ്ങളിൽ ലക്ഷ്യമാക്കുന്നത്. ആദ്യത്തെ നീക്കം ലഭിക്കുന്നതിനാൽ  തുടക്കത്തിൽ വെള്ളകൊണ്ട് കളിക്കുന്നയാൾക്ക് ഒരു ചെറിയ മെച്ചം കൈവരുന്നതിനാലാണ് ഇത്.ഉദാഹരണമായി ഇരുപക്ഷവും ഒരേതരം നീക്കങ്ങളോടെ ആരംഭിക്കുന്ന കളികളിൽ(കറുത്തകരുക്കൾ വെള്ളകരുക്കളുടെ പ്രതിബിംബം പോലെ വിന്യസിക്കുമ്പോൾ) വെള്ളയ്ക്ക് ആദ്യം തന്നെ ആക്രമിച്ചുകളിക്കാൻ കഴിയുന്നു..1950ഓടെ പ്രാരംഭനീക്കങ്ങൾക്ക് പുതിയ ഒരു ലക്ഷ്യം പതുക്കെ പ്രബലമായി.ഇന്റർ നാഷണൽ മാസ്റ്റർ ജെറമി സിൽമാന്റെ അഭിപ്രായത്തിൽ ഇതിന്റെ ഉദ്ദേശം ഇരുപക്ഷവും തമ്മിൽ ഒരു ചലനാത്മക അസന്തുലിതാവസ്ഥ സൃഷ്ടിക്കുക എന്നതായിരുന്നു ഈ ലക്ഷ്യം.ഇത്തരം ഒരു അസന്തുലിതാവസ്ഥ കളിയുടെ മധ്യഘട്ടത്തിന്റെ  സ്വഭാവം നിർണ്ണയിക്കും.

## വിവിധതരം പ്രാരംഭനീക്കങ്ങൾ



## അവലംബം

വർഗ്ഗം:ചെസ്സ് കരുനീക്കങ്ങൾ
ദൈവമനുഷ്യന്റെ സ്നേഹഗീത

ഇറ്റാലിയൻ മിസ്റ്റിക്ക് ആയ മരിയ വാൾത്തോർത്തയ്ക്ക് ഈശോ നൽകിയ ദർശനങ്ങളുടെ സമാഹാരം എന്നു കത്തോലിക്കരായ ക്രൈസ്തവർ വിശ്വസിക്കുന്ന ഗ്രന്ഥമാണ് ദൈവമനുഷ്യന്റെ സ്നേഹഗീത (The Poem of the Man God). ഈശോയുടെ ജീവിതം പൂർണ്ണമായും **ദൈവമനുഷ്യന്റെ  സ്നേഹഗീത** രേഖപ്പെടുത്തുന്നു. അതുകൊണ്ട് തന്നെ സുവിശേഷ ഗ്രന്ഥങ്ങളുടെ ഒരു വിശദീകരണമായും **ദൈവമനുഷ്യന്റെ  സ്നേഹഗീത**യെ കാണാം.

## അവലംബം

വർഗ്ഗം:ക്രൈസ്തവഗ്രന്ഥങ്ങൾ
ൻ്റ

മലയാളലിപിയിലെ ഒരു കൂട്ടക്ഷരമാണ് **ൻ്റ**. ഺ-വർഗ്ഗത്തിലെ അനുനാസികമായ "ഩ", ഖരമായ "ഺ" എന്നീ അക്ഷരങ്ങളുടെ സ്വനിമങ്ങൾ കൂടിച്ചേർന്നതാണ് ൻ്റ ഉണ്ടാകുന്നത്. ഺ-വർഗ്ഗത്തിന് പ്രത്യേക ലിപികൾ പ്രയോഗത്തിലില്ലാത്ത മലയാളത്തിൽ ൻ എന്ന അക്ഷരം ഩ-യുടെ ചില്ലായി പ്രവർത്തിക്കുന്നു; അതിനുതാഴെ ഺ എന്ന സ്വനിമം കൂടി എഴുതാനുപയോഗിക്കുന്ന റ ചേർത്താണ് സാധാരണയായി ഈ കൂട്ടക്ഷരം എഴുതുന്നത്. എന്നാൽ ൻ, റ എന്നിവ അടുപ്പിച്ചെഴുതുന്ന രീതിയും (ൻ‌റ) നിലവിലുണ്ട്. 1970-നു മുമ്പുള്ള അച്ചടിയിൽ "ൻ‌റ" എന്ന രൂപമാണ് ഉപയോഗിച്ചിരുന്നത്. 1800-നു മുമ്പുള്ള അച്ചടിയിലും, മലയാളം അച്ചടി വരുന്നതിനു മുൻപുള്ള മിക്കവാറും കൈയ്യെഴുത്ത് പ്രതികളിലും "ൻ‌ററ" എന്ന രൂപവുമാണ് കാണുന്നത്. "റൻറ" എന്ന രൂപം ഉപയോഗിച്ചിരുന്ന പഴയ പ്രമാണങ്ങളും ലഭ്യമാണ്.

## കമ്പ്യൂട്ടറുകളിൽ
യൂണികോഡ് ഫോണ്ടുകളിൽ ഈ കൂട്ടക്ഷരം പ്രദർശിപ്പിക്കുന്നതിന് പല രീതികൾ പ്രചാരത്തിലുണ്ട്. 
*മിക്കവാറും യൂണികോഡ് ഫോണ്ടുകളും ന, ്, റ എന്നീ മൂന്ന് ഘടകങ്ങൾ കൂട്ടിച്ചേർത്താൽ ൻ്റ എന്ന കൂട്ടക്ഷരം പ്രദർശിപ്പിക്കുന്നു. 
*മൈക്രോസോഫ്റ്റ് വിൻഡോസിനൊപ്പമുള്ള മലയാളം ഫോണ്ടായ കാർത്തികയിൽ ന, ്, zwj, റ എന്നീ നാല് ഘടകങ്ങൾ ഉപയോഗിച്ചാലാണ് ൻ്റ ശരിയായി പ്രദർശിപ്പിക്കപ്പെടുക.
*സാധാരണയായി, യൂണികോഡിൽ കൂട്ടക്ഷരങ്ങൾ എങ്ങനെയെഴുതണം എന്ന് നിർവചിക്കാറില്ലെങ്കിലും, ൻ്റ എങ്ങനെ പ്രതിനിധീകരിക്കപ്പെടണം എന്നത് നിർവചിക്കപ്പെട്ടിട്ടുണ്ട്. ൻ, ്, റ എന്നീ ഘടകങ്ങൾ ചേർക്കുമ്പോഴാണ് ൻ്റ വരേണ്ടതെന്നാണ് യൂണികോഡ് മാനദണ്ഡം.. അതിനാൽ ഇതാണ് ൻ്റയുടെ  മാനകരീതി. എന്നാൽ മുമ്പ് ഈ മാനദണ്ഡം പിന്തുടരുന്ന  ഇൻപുട് മെത്തേഡുകൾ വിരളമായിരുന്നു. ആൻഡ്രോയിഡ്  ഒഴികെ മറ്റൊരു പ്രമുഖ  ഓപ്പറേറ്റിംഗ് സിസ്റ്റവും സ്വതേ ഈ  ശ്രേണിയെ സ്വാഭാവികമായി പിന്തുണച്ചിരുന്നില്ല. അതേസമയം അഞ്ജലി ഓൾഡ് ലിപി, ഗൂഗിളിന്റെ നോട്ടോ എന്നീ ഫോണ്ടുകളും ക്രോം, ഫയർഫോക്സ് എന്നീ ബ്രൗസറുകളും ഈ  ശ്രേണിയെ പിന്തുണയ്ക്കുന്നുണ്ട്. വിൻഡോസ് 8.1 മുതലെങ്കിലും മലയാളത്തിനായി സ്വതേ ഉപയോഗിക്കുന്ന നിർമ്മല ഫോണ്ട് ബ്രൗസറുകളിൽ ഈ മാനകരീതിയെ പിന്തുണക്കുന്നുണ്ട്.

## കുറിപ്പുകൾ
* 

## അവലംബം

വർഗ്ഗം:മലയാളത്തിലെ കൂട്ടക്ഷരങ്ങൾ
മാൻഹട്ടൻ (കോക്ക്ടെയിൽ)

ബൂർബൺ വിസ്കി, മധുര വെർമത്ത്, അംഗോസ്റ്റുറാ ബിറ്റർസ് എന്നിവ ചേർത്ത് ഉണ്ടാക്കുന്ന ഒരു കോക്ക്ടൈലാണ് **മാൻഹട്ടൺ**. ഇതുണ്ടാക്കുന്നതിപ്രകാരമാണ്. ആദ്യം ഒരു കാലി കോക്ക്ടൈൽ ഗ്ലാസ് ഫ്രീസറിൽ വൈയ്ക്കുക. ഒരു മിക്സിങ്ങ് ഗ്ലാസ്സിൽ രണ്ടര ഔൺസ് ബൂർബൺ, ഒരൗൺസ് വെർമത്ത്, നാല് തുള്ളി അംഗോസ്റ്റുറാ ബിറ്റർസ് , മൂന്ന് ഐസ് ക്യൂബ് എന്നിവ ചേർത്ത് ഒരു സ്റ്റിറർ വച്ച് മൃദുവായി ഇളക്കുക. ശക്തിയായി ഇളക്കിയാൽ കലങ്ങിപ്പോവും, അത്കൊണ്ട് മൃദുവായി മാത്രം ഇളക്കുക. ഫ്രീസറിൽ വച്ച ഗ്ലാസ് എടുത്ത് അതിന്റെ അറ്റത്ത് ഓറഞ്ചിന്റെ തൊലി വെട്ടിയത് പുരട്ടുക. എന്നിട്ട് ഈ ഗ്ലാസ് ഒരു പാത്രം പഞ്ചസാരയിൽ കമിഴ്ത്തുക അപ്പോൾ അറ്റത്ത് പഞ്ചസാര പിടിക്കും. പിന്നെ ഗ്ലാസ്സിൽ ഒരു ചെറി വയ്ക്കുക. ഫ്രെഷ് ചെറി അല്ല സിറപ്പിൽ പ്രിസർവ് ചെയ്ത ചെറിയാണ് ഉപയോഗിക്കേണ്ടത്.  ഇനി ഇതിനു മുകളിൽ മിക്സിങ്ങ് ഗ്ലാസ്സിലെ മിശ്രിതം ഒഴിക്കുക. എന്നിട്ട് മെല്ലെ മെല്ലെ കുടിക്കുക.

## അവലംബം
*മാൻഹട്ടൻ 

വർഗ്ഗം:കോക്ക്ടെയ്‌ലുകൾ
ഒറ്റ ഒരുത്തിയും ശരിയല്ല!

ശ്യാം പ്രവീണിന്റെ സംവിധാനത്തിൽ 2013-ൽ പുറത്തിറങ്ങാനിരിക്കുന്ന മലയാളചലച്ചിത്രമാണ് **ഒറ്റ ഒരുത്തിയും ശരിയല്ല!**. രഞ്ജിനി ഹരിദാസ്, പ്രവീൺ അനിദിൽ, ഗിരീഷ്‌ പരമേശ്വർ, ബേബി മരിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു

## അവലംബം

## പുറത്തേക്കുള്ള കണ്ണികൾ

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
കേരള കോൺഗ്രസ് (ലയനവിരുദ്ധ ഗ്രൂപ്പ്)

പി.സി. തോമസിന്റെ നേതൃത്വത്തിൽ രൂപം കൊണ്ടതാണ്‌ കേരള കോൺഗ്രസ്‌ (ലയന വിരുദ്ധ വിഭാഗം). ആദ്യം ഇടതുമുന്നണിയോടൊപ്പമായിരുന്നെങ്കിലും പിളർപ്പിനെ തുടർന്ന്‌ പി.സി.തോമസ്‌ എൻ.ഡി.എ. ബിജെപി സഖ്യവുമായി ബന്ധപ്പെട്ട്‌ പ്രവർത്തിക്കുകയും സ്കറിയ തോമസ്‌, സുരേന്ദ്രൻ പിള്ള എന്നിവർ ഇടതുമുന്നണിയിൽ പ്രവർത്തിക്കുയും ചെയ്യുന്നു. 

2010 ഏപ്രിൽ മാസത്തിൽ കേരള കോൺഗ്രസ് (എം) എന്ന കക്ഷിയും  പി.ജെ. ജോസഫിന്റെ നേതൃത്വത്തിലുള്ള കേരള കോൺഗ്രസ് വിഭാഗവും ലയിക്കാനുള്ള തീരുമാനമെടുത്തു. പക്ഷേ പി.സി. തോമസ് ലയനനീക്കത്തിനെതിരായിരുന്നു. പി.ജെ. ജോസഫും, പി.സി. തോമസും സൈക്കിൾ ഛിഹ്നവും കേരള കോൺഗ്രസ് എന്ന പേരിന്മേലുള്ള അവകാശവും മുന്നോട്ടുവച്ചു. ഈ കക്ഷിയുടെ രജിസ്ട്രേഷൻ സംബന്ധിച്ച വിഷയം ഇലക്ഷൻ കമ്മീഷനു മുന്നിലെ‌ത്തി.  പി.സി. തോമസ് വിഭാഗം ഇപ്പോൾ **കേരള കോൺഗ്രസ് (ലയന വിരുദ്ധ വിഭാഗം)** എന്നാണറിയപ്പെടുന്നത്. 

എന്നാൽ പി.സി.തോമസും സ്കറിയ തോമസും അഭിപ്രായ വ്യത്യാസമുണ്ടാവുകയും 2 പേരും വ്യത്യസ്ത ഗ്രൂപ്പുകളുമായി പ്രവർത്തിക്കുകയുമായിരുന്നു. ആദ്യം പി.സി.തോമസിനൊപ്പം നിന്ന സുരേന്ദ്രൻ പിള്ള പിന്നീട്‌ സ്കറിയ തോമസിനൊപ്പം നിന്നു. തുടർന്നുണ്ടായ സംഭവ വികാസങ്ങളുടെ ഫലമായി ഇടതുമുന്നണിയിൽ നിന്ന്‌ പി.സി.തോമസിനെ മാറ്റി നിർത്തുകയും അദ്ദേഹം എൻ.ഡി.എ. ബിജെപി സഖ്യവുമായി ബന്ധപ്പെട്ട്‌ പ്രവർത്തിക്കുകയുമാണ്‌. സ്കറിയ തോമസ്‌ ചെയർമാനും സുരേന്ദ്രൻ പിള്ള വർക്കിംഗ്‌ ചെയർമാനുമായുള്ള പാർട്ടിയാണ്‌ നിലവിൽ ഇടതുമുന്നണിയിലെ ഘടക കക്ഷി പദവിയിലുള്ള കേരള കോൺഗ്രസ്സ്‌. ഈ പാർട്ടിക്ക്‌ തെരഞ്ഞെടുപ്പ്‌ കമ്മീഷൻ കേരള കോൺഗ്രസ്സ്‌ (സ്കറിയ തോമസ്‌ വിഭാഗം) എന്ന പേര്‌ അംഗീകരിച്ചുനൽകി. ഈ കേരള കോൺഗ്രസ്സിന്‌ പുറമെ പി.സി.ജോർജ്ജിണ്റ്റെ പാർട്ടിയും ബാലകൃഷ്ണപിള്ളയുടെ കേരള കോൺഗ്രസ്‌ (ബി)യും മാണിയുമായി തെറ്റിപ്പിരിഞ്ഞ്‌ പുതിയ പാർട്ടി പ്രഖ്യാപിച്ച ഫ്രാൻസിസ്‌ ജോർജ്ജ്‌ വിഭാഗവും നിലവിൽ ഇടതുമുന്നണിയുമായി സഹകരിക്കുന്ന കേരള കോൺഗ്രസ്സുകളാണ്‌.

## 2011 തിരഞ്ഞെടുപ്പിലെ പ്രകടനം
2011 കേരള കോണ്ഗ്രസ്സ് (ലയന വിരുദ്ധ വിഭാഗം) ഇടതു പക്ഷ ജനാധിപത്യ മുന്നണിയുടെ ഭാഗമായാണ് മത്സരിച്ചത്.
കോതമംഗലം, തിരുവനന്തപുരം ,കടുത്തുരുത്തി എന്നീ സീറ്റുകളില് പാര്ട്ടി മത്സരിച്ചെങ്കിലും മൂന്നു സീറ്റുകളിലും സ്ഥാനാര്ത്ഥികള് തോറ്റതോടെ കാര്യമായ ചലനം സൃഷ്ടിക്കുവാന് സാധിച്ചില്ല,

## മറ്റ് കേരള കോൺഗ്രസ് പാർട്ടികൾ
#കേരള കോൺഗ്രസ് (എം): കെ.എം. മാണിയുടെ നേതൃത്വത്തിലുള്ള കക്ഷി
#കേരള കോൺഗ്രസ് (ബി): ബാലകൃഷ്ണപി‌ള്ളയുടെ നേതൃത്വത്തിലുള്ള രാഷ്ട്രീയ കക്ഷി
#കേരള കോൺഗ്രസ് (ജേക്കബ്): അനൂപ് ജേക്കബിന്റെ നേതൃത്വത്തിലുള്ള കക്ഷി

## പ്രധാന നേതാക്കന്മാർ
* സ്കറിയാ തോമസ്
* വി. സുരേന്ദ്രൻ പിള്ള
* പ്രഫസർ അരവിന്ദാക്ഷൻ പിള്ള
* കവടിയാർ ദർമൻ
* ഹഫീീസ്
* ഗ്രിഗോറിയോസ് സ്കറിയ
* മോഹൻ തോമസ്
* ജെറി ഈശോ ഉമ്മൻ
* രാജൻ കണ്ണത്ത്
* എ.എച്ച്. ഹഫീസ്
*ബിനോയി തോമസ് 
*മാത്തുക്കുട്ടി പള്ളി കുന്നേൽs

യുവജന പ്രസ്ഥാനമായ യൂത്ത്‌ ഫ്രണ്ട്‌ സംസ്ഥാന ഭാരവാഹികളായി മനു വി. വൃന്ദാവൻ, പ്രണവ്‌, ഷിജിൻ, മനീഷ്‌ വി. ഡേവിഡ്‌, ശ്യാം തുടങ്ങിയവർ പ്രവർത്തിച്ചുവരുന്നു.

## അവലംബം


വർഗ്ഗം:കേരളത്തിലെ രാഷ്ട്രീയകക്ഷികൾ
സിത്താര (ഗായിക)

മലയാളത്തിലെ ശ്രദ്ധേയമായ ഒരു ചലച്ചിത്രപിന്നണിഗായികയാണ് **സിതാര കൃഷ്ണകുമാർ**. ടെലിവിഷൻ ചാനലുകളിലെ സംഗീതപരിപാടികളിലൂടെയും റിയാലിറ്റിഷോകളിലൂടെയുമാണ് ചലച്ചിത്രപിന്നണി രംഗത്തെത്തുന്നത്.  കൈരളി ടിവിയുടെ ഗന്ധർവസംഗീതം സീനിയേഴ്സ്-2004, ഏഷ്യാനെറ്റ് ചാനലിന്റെ സപ്തസ്വരങ്ങൾ, ജീവൻ ടിവിയുടെ വോയ്സ്-2004 തു‌ടങ്ങിയവയിലെ മികച്ച പാട്ടുകാരി ആയി തെരഞ്ഞെടുക്കപ്പെട്ടു. മികച്ച പിന്നണിഗായികയ്ക്കുള്ള 2012ലെ കേരളസംസ്ഥാന ചലച്ചിത്രപുരസ്കാരം ലഭിച്ചു. പിന്നീട് മികച്ച പിന്നണിഗായികക്കുള്ള 2017 ലെ  കേരള സംസ്ഥാന ചലച്ചിത്ര പുരസ്കാരവും ലഭിച്ചിരുന്നു.
രമേശ് പിഷാരടി സംവിധാനം ചെയ്ത ഗാന ഗന്ധർവൻ എന്ന ചിത്രത്തിൽ അഭിനയിച്ചിട്ടുണ്ട് സിതാര കൃഷ്ണകുമാർ.

## ജീവിതരേഖ
മലപ്പുറം ജില്ലയിലെ തേഞ്ഞിപ്പാലത്ത് കെ.എം. കൃഷ്ണകുമാറിന്റെയും സാലിയുടെയും മകളായി ജനിച്ചു. കാലിക്കറ്റ് യൂണിവേഴ്സിറ്റി കാമ്പസ് സ്കൂൾ,ഫാറൂഖ് കോളേജ്,കാലിക്കറ്റ് യൂണിവേഴ്സിറ്റി എന്നിവിടങ്ങളിലായി വിദ്യാഭ്യാസം പൂർത്തിയാക്കി. ഇംഗ്ലീഷ് ഭാഷയിലും സാഹിത്യത്തിലും ബിരുദാനന്തര ബിരുദധാരിയാണ്. പാലാ സി.കെ. രാമചന്ദ്രൻ,  ഉസ്താദ് ഫയാസ് ഖാൻ, വിജയസേനൻ, രാമനാട്ടുകര സതീശൻ എന്നിവരുടെ അടുത്ത് സംഗീതമഭ്യസിച്ചു.

## പുരസ്കാരങ്ങൾ
*മികച്ച പിന്നണിഗായികയ്ക്കുള്ള 2012 ലെ കേരളസംസ്ഥാന ചലച്ചിത്രപുരസ്കാരം(സെല്ലുലോയ്ഡ്)
*മികച്ച പിന്നണിഗായികയ്ക്കുള്ള 2017 ലെ കേരളസംസ്ഥാന ചലച്ചിത്രപുരസ്കാരം(വിമാനം)

## അവലംബം

## പുറം കണ്ണികൾ

* ഈ പാട്ടിനുണ്ടേ അമ്പിളിച്ചന്തം - മാതൃഭൂമി 

വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മികച്ച ഗായികയ്ക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:1986-ൽ ജനിച്ചവർ
വർഗ്ഗം:ഇന്ത്യൻ വനിതാ നാടോടി ഗായകർ
വർഗ്ഗം:വനിതാ കർണ്ണാടകസംഗീതജ്ഞർ
കേരള കോൺഗ്രസ് (ജോസഫ്)

കേരളത്തിൽ നിലവിലുണ്ടായിരുന്ന ഒരു രാഷ്ട്രീയ കക്ഷിയാണ് **കേരള കോൺഗ്രസ് (ജോസഫ്)** വിഭാഗം. **കെ.സി(ജെ)** എന്ന ചുരുക്കപ്പേരിലായിരുന്നു ഈ കക്ഷി സാധാരണഗതിയിൽ അറിയപ്പെട്ടിരുന്നത്. 1979 മുതൽ 2010 വരെ പി.ജെ. ജോസഫ് ആയിരുന്നു ഈ കക്ഷിയുടെ നേതാവ്. ഇദ്ദേഹം കേരള സർക്കാരിൽ 2010 മേയ് 1 വരെ പൊതുമരാമത്ത് വകുപ്പു മന്ത്രിയായിരുന്നു. പല മന്ത്രിസഭകളിലും ഇദ്ദേഹം അംഗമായിരുന്നിട്ടുണ്ട്. 

കേരള കോൺഗ്രസ് (ജോസഫ്) എന്ന പേര് മാതൃസംഘടനയെ മറ്റു ഘടകങ്ങളിൽ നിന്ന് വേർതിരിച്ചറിയാനായി ഉപയോഗിച്ചിരുന്നുവെങ്കിലും പാർട്ടിയുടെ ഔദ്യോഗിക നാമം കേരള കോൺഗ്രസ് എന്നായിരുന്നു. 

ഈ കക്ഷി ഇടതുപക്ഷ ജനാധിപത്യ മുന്നണിയുടെ ഭാഗമായിരുന്നുവെങ്കിലും 2010-ൽ മുന്നണി വിട്ട് കേരള കോൺഗ്രസ് (എം.) എന്ന കക്ഷിയുമായി ലയിക്കുകയും അതോടെ ഐക്യജനാധിപത്യ മുന്നണിയുടെ ഭാഗമാവുകയും ചെയ്തു. 

നേരത്തേ പി.സി. തോമസിന്റെ ഇന്ത്യൻ ഫെഡറൽ ഡെമോക്രാറ്റിക് പാർട്ടി എന്ന കക്ഷി ഈ പാർട്ടിയിൽ ലയിക്കുകയുണ്ടായി. മാണി വിഭാഗവുമായി ലയിക്കാനുള്ള തീരുമാനം പി.ജെ. ജോസഫ് എടുത്തതോടെ പി.സി. തോമസ് വിഭാഗം പാർട്ടിയിൽ നിന്ന് പിരിഞ്ഞുപോയി. 2011-ലെ അസംബ്ലി തിരഞ്ഞെടുപ്പിനു മുൻപായി പി.ജെ. ജോസഫും പി.സി. തോമസും തങ്ങളാണ് യഥാർത്ഥ പാർട്ടിയുടെ തുടർച്ച എന്നവകാശപ്പെട്ടുവെങ്കിലും ഇലക്ഷൻ കമ്മീഷൻ ഈ അവകാശവാദങ്ങൾ മരവിപ്പിക്കുകയും ജോസഫിന്റെ വിഭാഗത്തോട് കേരള കോൺഗ്രസ് (എം) എന്ന കക്ഷിയിൽ ലയിക്കാനാവശ്യപ്പെടുകയും ചെയ്തു. തോമസിന്റെ വിഭാഗത്തിനോട് ‎കേരള കോൺഗ്രസ് (ലയന വിരുദ്ധ ഗ്രൂപ്പ്) എന്ന പേരിൽ മത്സരിക്കാനും ഇലക്ഷൻ കമ്മീഷൻ നിർദ്ദേശിച്ചു.

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
വർഗ്ഗം:കേരള കോൺഗ്രസ് പാർട്ടികൾ
വൈറ്റ് റഷ്യൻ

വോഡ്ക, കോഫീ ലിക്കർ, ക്രീം എന്നിവ ചേർത്തുണ്ടാക്കുന്ന ഒരു കോക്ക്ടൈലാണ് **വൈറ്റ് റഷ്യൻ**. ഇതുണ്ടാക്കുന്നത് ഇപ്രകാരമാണ്.  ഒരു മീഡിയം സൈസ് ഗ്ലാസ്സിൽ നാല് ഐസ് ക്യൂബ് ഇടുക. ഒരു പെഗ് മെഷർ വോഡ്ക ഒഴിക്കുക (ഗ്രേ ഗൂസ് വോഡ്ക ഇതിനു അത്യുത്തമം), പകുതി പെഗ് മെഷർ കോഫീ ലിക്കർ ഒഴിക്കുക (കലൂഹ അല്ലെങ്കിൽ ടിയ മറിയ) ഒരു സ്റ്റിറർ ഉപയോഗിച്ച് മൃദുവായി ഇളക്കുക. ഇനി ഇതിനു മുകളിൽ ക്രീം ഒഴിക്കുക. ഇത് സ്റ്റിർ ചെയ്യാതെ സർവ് ചെയ്യുക. ഉപയോക്താവ് ആവശ്യാനുസരണം സ്റ്റിർ ചെയ്ത് ഉപയോഗിക്കുകയാണ് പതിവ്. ഈ ഡ്രിങ്കിന് റഷ്യയുമായി യാതൊരു ബന്ധവുമില്ല ഒരുപക്ഷെ വോഡ്ക ഉപയോഗിക്കുന്നത് കൊണ്ടാവും ഇതിനു ഈ പേര് വന്നത്. ആദ്യ കാലങ്ങളിൽ ഇത് ബ്ലാക്ക് റഷ്യൻ എന്ന പേരിലാണവതരിച്ചത്. അന്ന് അത് വെറും വോഡ്കയും, കോഫീ ലിക്കറിന്റെയും മിക്സായിരുന്നു. ക്രീം ചേർത്ത വകഭേദമുണ്ടായപ്പോഴാണ് പേര് വൈറ്റ് റഷ്യൻ എന്നാക്കിയത്.
## അവലംബം
* വൈറ്റ് റഷ്യൻ റെസിപ്പി 

വർഗ്ഗം:കോക്ക്ടെയ്‌ലുകൾ
വർഗ്ഗം:വോഡ്ക ചേർക്കുന്ന കോക്ക്ടെയ്‌ലുകൾ
പപ്പടവട

വർഗ്ഗം:എണ്ണപ്പലഹാരങ്ങൾ

300px|ലഘുചിത്രം|വലത്ത്‌|പപ്പടവട
പപ്പടം കൊണ്ടുണ്ടാക്കുന്ന വടയാണ് **പപ്പടവട**. കടലമാവിൽ മുക്കി എണ്ണയിലിട്ട് വറുത്താണ് പപ്പടവട ഉണ്ടാക്കുന്നത്. ചായ/ കാപ്പി എന്നിവയോടൊന്നിച്ചുള്ള ലഘുഭക്ഷണവിഭവം ആയിട്ടാണ് പപ്പടവട പൊതുവേ ഉപയോഗിക്കുന്നത്.
ബ്രാഡ്‌ലി കൂപ്പർ

ഒരു അമേരിക്കൻ നടനും സംവിധായകനുമാണ്  **ബ്രാഡ്‌ലി കൂപ്പർ** (ജനനം: 5 ജനുവരി 1975). തുടക്കത്തിൽ *ഏലിയാസ്* എന്ന് ടെലിവിഷൻ പരമ്പരയിലൂടെ ശ്രദ്ധിക്കപ്പെട്ടു. *വെഡ്ഡിങ്ങ് ക്രാഷേഴ്സ്* (2005), *യെസ് മാൻ* (2008), *ഹീ ഈസ് ജസ്റ്റ് നോട്ട് ദാറ്റ് ഇന്റു യൂ* (2009) തുടങ്ങിയ ചിത്രങ്ങളിൽ സഹനടനായി. *ദി ഹാങ്ങോവർ* (2009). *ദി എ-ടീം* (2010), *ലിമിറ്റ്‌ലെസ്സ്* (2011), *ദി ഹാങ്ങോവർ -2*, *സിൽവർ ലൈനിങ്ങ്സ് പ്ലേബുക്ക്* (2012) എന്നീ ചിത്രങ്ങളിലൂടെ പ്രശസ്തനായി. ഇതിൽ *സിൽവർ ലൈനിങ്ങ്സ് പ്ലേബുക്ക്* ഇദ്ദേഹത്തിന്റെ ആദ്യത്തെ അക്കാഡമി അവാർഡ് നാമനിർദ്ദേശത്തിന് അർഹനാക്കി. 2011-ൽ പീപ്പിൾ മാഗസിനിലൂടെ *സെക്സിയെസ്റ്റ് മാൻ എലൈവ്* എന്ന വിശേഷണത്തിനർഹനായി.
ആദ്യമായി സംവിധാനം ചെയ്ത *എ സ്റ്റാർ ഈസ് ബോൺ* എന്നചിത്രത്തിന് മികച്ച സംവിധായകനുള്ള ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം നേടി.
## പുറത്തേക്കുള്ള കണ്ണികൾ
*

വർഗ്ഗം:1975-ൽ ജനിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:ഇംഗ്ലീഷ് ചലച്ചിത്ര അഭിനേതാക്കൾ
വർഗ്ഗം:ഹോളിവുഡ് ചലച്ചിത്ര നടന്മാർ
ഡെമോക്രാറ്റിക് ഇന്ദിര കോൺഗ്രസ് (കരുണാകരൻ)

കേരളത്തിൽ നിലവിലുണ്ടായിരുന്ന ഒരു രാഷ്ട്രീയ കക്ഷിയാണ് **ഡെമോക്രാറ്റിക് ഇന്ദിര കോൺഗ്രസ് (കരുണാകരൻ)** (**DIC(K)**). 2005 മേയ് 1-ന് തൃശ്ശൂരിൽ വച്ചു നടന്ന ഒരു സമ്മേളനത്തിൽ കെ. കരുണാകരനാണ് ഡി.ഐ.സി.(കെ) സ്ഥാപിച്ചത്. ഇന്ത്യൻ നാഷണൽ കോൺഗ്രസ്സിലെ കരുണാകരന്റെ കീഴിലുണ്ടായിരുന്ന വിഭാഗമാണ് പുതിയ പാർട്ടിയിൽ അംഗങ്ങളായത്. ആദ്യം **നാഷണൽ കോൺഗ്രസ് (ഇന്ദിര)** എന്നായിരുന്നു കക്ഷിയുടെ പേര്. 2005 ഓഗസ്റ്റിൽ തന്നെ രജിസ്ട്രേഷനുവേണ്ടി പാർട്ടിയുടെ പേര് ഡി.ഐ.സി. (കെ.) എന്നാക്കി മാറ്റി. 

കരുണാകരന്റെ മകനായ കെ. മുരളീധരനായിരുന്നു പാർട്ടി പ്രസിഡന്റ്. പ്രാദേശിക തിരഞ്ഞെടുപ്പിൽ പാർട്ടി ഇടതുപക്ഷ ജനാധിപത്യ മുന്നണിയുമായി ചേർന്നു പ്രവർത്തിച്ചത് വിജയമായിരുന്നു. ഇതെത്തുടർന്നുവന്ന നിയമസഭാതിരഞ്ഞെടുപ്പിൽ ഡി.ഐ.സി.(കെ) പാർട്ടിയെ ഇടതുമുന്നണിയിൽ ഉൾപ്പെടുത്തിയില്ല. പാർട്ടിക്ക് ഇലക്ഷനിൽ വലിയ നേട്ടങ്ങൾ ഉണ്ടാക്കുവാനും സാധിച്ചില്ല. പിന്നീട് കരുണാകരനും മുരളീധരനും ചില പാർട്ടി പ്രവർത്തകരും നാഷണലിസ്റ്റ് കോൺഗ്രസ് പാർട്ടിയിൽ ലയിച്ചു. ഒരു ചെറിയ കാലയളവിനു ശേഷം കരുണാകരൻ കോൺഗ്രസിലേയ്ക്ക് തിരികെ ചേർന്നു.

## ചരിത്രം

കോൺഗ്രസിലെ ഉൾപ്പാർട്ടി പ്രശ്നങ്ങളെത്തുടർന്നാണ് ഈ കക്ഷി രൂപപ്പെട്ടത്. കരുണാകരന് ആവശ്യത്തിനു പരിഗണന ന‌ൽകുന്നില്ല എന്ന പരാതി ഇദ്ദേഹത്തിന്റെ അനുയായികൾക്കുണ്ടായിരുന്നു. കരുണാകരന്റെ മകൻ കെ. മുരളീധരനും കേരള കോൺഗ്രസ് നേതാവായ ടി.എം. ജേക്കബും എം.എ. ജോണുമായിരുന്നു പാർട്ടിയിലെ മറ്റു നേതാക്കൾ. പിളർപ്പിനുശേഷം ഡി.ഐ.സി.(കെ) പാർട്ടിക്ക് ഇടതുമുന്നണിയിൽ ഒരു സ്ഥാനം നേടാനായില്ല. പാർട്ടിയിൽ 'ഡി.ഐ.സി.(കെ) ഇടതു ഫോറം' എന്നൊരു വിഭാഗം രൂപപ്പെടുകയുമുണ്ടായി. ഇവർക്ക് സ്വന്തമായൊരു കക്ഷി രൂപീകരിക്കാനുള്ള താല്പര്യവുമുണ്ടായിരുന്നു. 

പിന്നീട് ഡി.ഐ.സി.(കെ) ശരദ് പവാറിന്റെ കീഴിലുള്ള നാഷണലിസ്റ്റ് കോൺഗ്രസ് പാർട്ടിയിൽ (എൻ.സി.പി) ലയിക്കാനുള്ള തീരുമാനമെടുത്തു. ഇത് പാർട്ടിയിലെ ചില അംഗങ്ങൾ തിരികെ ഇന്ത്യൻ നാഷണൽ കോൺഗ്രസിലേയ്ക്ക് പോകാൻ കാരണമായി. ഇപ്പോൾ ഈ കക്ഷി നിലവിലില്ല.

## പാർട്ടിയുടെ കൊടി
പാർട്ടിയുടെ മൂവർണ്ണക്കൊടിയിൽ ചർക്ക ഇന്ദിരാഗാന്ധിയുടെ ചിത്രവുമാണുണ്ടായിരുന്നത്.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:കേരളത്തിലെ രാഷ്ട്രീയകക്ഷികൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
ഓർക്കിഡേസീ

ഏറ്റവും കൂടുതൽ അംഗങ്ങളുള്ള സസ്യകുടുംബമാണ് ഓർക്കിഡേസീ അഥവാ ഓർക്കിഡ് കുടുംബം. . 880 ജനുസുകളിലായി 25000 -ത്തോളം സ്പീഷീസുകൾ ഇതിൽ അടങ്ങിയിരിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
കേരള കോൺഗ്രസ് (സെക്യുലർ)

പി.സി. ജോർജ്ജിന്റെ നേതൃത്വത്തിൽ കേരളത്തിൽ നിലവിലുണ്ടായിരുന്ന ഒരു രാഷ്ട്രീയ കക്ഷിയാണ് **കേരള കോൺഗ്രസ് (സെക്യുലർ)**. ടി.എസ്. ജോൺ, ജേക്കബ് തോമസ് അരികുപുറം എന്നിവരായിരുന്നു പാർട്ടിയിലെ മറ്റു പ്രധാന നേതാക്കൾ. ഇപ്പോൾ ഭാരതീയ ജനതാ പാർട്ടി നേതൃത്വം നൽകുന്ന ദേശീയ ജനാധിപത്യ മുന്നണിയിൽ അംഗമാണ്.

2009 ഒക്റ്റോബറിൽ പാർട്ടി കേരള കോൺഗ്രസ് (മാണി) വിഭാഗവുമായി ലയിച്ചു. ഇതിനുശേഷവും പാർട്ടിയുടെ ഒരു വിഭാഗം കേരള കോൺഗ്രസ് (സെക്യുലാർ) എന്ന പേരിൽ തന്നെ നിലനിൽക്കുന്നുണ്ടായിരുന്നു. ഇവർ കോൺഗ്രസ് (എസ്) പാർട്ടിയിൽ ലയിക്കാൻ തീരുമാനിക്കുകയുണ്ടായി മാണി ഗ്രൂപ്പുമായി പി.സി. ജോർജ്ജ് ലയിച്ച ശേഷം പൂഞ്ഞാറിൽ നിയമസഭാ തിരഞ്ഞെടുപ്പിൽ മത്സരിച്ചപ്പോൾ കേരള കോൺഗ്രസ് സെക്യുലർ നേതാവായ മോഹൻ തോമസായിരുന്നു ഇടതുമുന്നണി സ്ഥാനാർത്ഥി  .

## കേരള കോൺഗ്രസ് ഐക്യത്തിനായുള്ള ശ്രമം
ഐക്യജനാധിപത്യ മുന്നണിക്കകത്തുള്ള കേരള കോൺഗ്രസ് ഗ്രൂപ്പുകളെ ഒന്നിപ്പിക്കാനുള്ള ശ്രമം 2008-ൽ നടക്കുകയുണ്ടായി . ഐക്യ കേരള കോൺഗ്രസിൽ  കേരള കോൺഗ്രസ്  (മാണി), കേരള കോൺഗ്രസ് (ബാലകൃഷ്ണപിള്ള), കേരള കോൺഗ്രസ് (ജേക്കബ്), കേരള കോൺഗ്രസ് (സെക്യുലർ) എന്നീ കക്ഷികളെ ഉ‌ൾപ്പെടുത്താനായിരുന്നു ശ്രമം. എന്നാൽ ഇത് ഫലവത്തായില്ല. കേരള കോൺഗ്രസ് (ജോസഫ്), കേരള കോൺഗ്രസ് (സെക്യുലർ) എന്നീ വിഭാഗങ്ങൾ മാണി ഗ്രൂപ്പിനൊപ്പം ലയിക്കുകയുണ്ടായി. 

## പുതിയ നീക്കങ്ങൾ
മാണിയുമായുള്ള അഭിപ്രായ വ്യത്യാസങ്ങളെ തുടർന്ന് പി.സി. ജോർജിനെ ചീഫ് വിപ്പ് സ്ഥാനത്ത് നിന്ന് നീക്കാൻ തീരുമാനിച്ചതോടെ കേരള കോൺഗ്രസ് സെകുലർ പുനരുജ്ജീവിപ്പിക്കുമെന്നു പി.സി. ജോർജ് പ്രഖ്യാപിച്ചു. തിരുവനന്തപുരത്ത് പഴയ നേതാക്കളുടെ യോഗം വിളിച്ചു ചേർത്ത് അതിനുള്ള നീക്കങ്ങൾ ആരംഭിച്ചു.

## വിവിധ കേരളാ കോൺഗ്രസുകൾ
തെരെഞ്ഞെടുപ്പ് കമ്മീഷനിൽ രജിസ്റ്റർ ചെയ്യേപ്പെട്ട കേരളാ കോൺഗ്രസുകൾ 
*കേരള കോൺഗ്രസ് -
*കേരള കോൺഗ്രസ് (എം) -കേരളത്തിൽ സംസ്ഥാന കക്ഷി അംഗീകാരമുണ്ട്. 
*കേരള കോൺഗ്രസ് (ബി) - 
*കേരള കോൺഗ്രസ് (ജേക്കബ്) -
*കേരള കോൺഗ്രസ് (സെക്യുലർ) -

## അവലംബം

വർഗ്ഗം:കേരളത്തിലെ രാഷ്ട്രീയകക്ഷികൾ
വർഗ്ഗം:കേരളത്തിലെ നിഷ്ക്രിയമായ രാഷ്ട്രീയകക്ഷികൾ
വർഗ്ഗം:കേരള കോൺഗ്രസ് പാർട്ടികൾ
മാജിക് സ്ലിം

'ബ്ലൂസ്' എന്ന അമേരിക്കൻ- ആഫ്രിക്കൻ നാടൻപാട്ട് രീതിയെ ജനകീയമാക്കിയ ഗായകനും ഗിറ്റാർ വിദഗ്ദ്ധനുമായിരുന്നു **മാജിക് സ്ലിം** എന്നറിയപ്പെടുന്ന **മോറിസ് ഹോൾട്** (7 ആഗസ്റ്റ് 1937 - 21 ഫെബ്രുവരി 2013).
## ജീവിതരേഖ
അമേരിക്കയിലെ മിസിസ്സിപ്പിയിൽ ജനിച്ചു. പതിമൂന്നാം വയസിലുണ്ടായ അപകടത്തിൽ വലത് കൈയിലെ ചെറുവിരൽ നഷ്ടപ്പെട്ടതോടെ, പിയാനോ വായിച്ചിരുന്ന സ്ലിം ഗിറ്റാറിലേക്ക് തിരിഞ്ഞു. ചിക്കാഗോ ബ്ലൂസ് എന്ന സംഗീത സംഘത്തിലെ പ്രധാനിയായിരുന്നു. തന്റെ മുറിഞ്ഞ കൈവിരൽ  ഉപയോഗിക്കാൻ പാകത്തിൽ പുതിയൊരു ഗിത്താർ അവതരണരീതി സ്ലിം അവലംബിച്ചു.

മുപ്പതോളം ആൽബങ്ങൾ അദ്ദേഹം പുറത്തിറക്കി. 
## ആൽബങ്ങൾ
*ലെറ്റ് മി ലവ് യൂ
* ബോൺ ഓൺ ബാഡ് സൈൻ
*ലിവിങ് ചിക്കാഗോ ബ്ലൂസ് 
## പുരസ്കാരങ്ങൾ
## അവലംബം

## പുറം കണ്ണികൾ
*
*Magic Slim's Myspace Page
*Official website 
*Slim biography at blindpigrecords.com 

വർഗ്ഗം:1937-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഓഗസ്റ്റ് 7-ന് ജനിച്ചവർ
വർഗ്ഗം:ഫെബ്രുവരി 21-ന് മരിച്ചവർ
വർഗ്ഗം:അമേരിക്കൻ ഗായകർ
വർഗ്ഗം:ബ്ലൂസ് ഗായകർ
വർഗ്ഗം:ഗിറ്റാർ വായനക്കാർ
രക്തരക്ഷസ്

കെട്ടുകഥകളിൽ മനുഷ്യരക്തം കൂടിച്ച് ജീവിക്കുന്നതായി കാണിക്കുന്ന കഥാപാത്രങ്ങളാണ് **രക്തരക്ഷസ്**(vampire).

മനുഷ്യരുടെ രക്തമൂറ്റിക്കുടിച്ച് തങ്ങളുടെ ശക്തിയും നിത്യയൗവനവും ഇവ നിലനിർത്തുന്നു എന്നാണ് ഐതിഹ്യം.സാഹിത്യത്തിലും ചലച്ചിത്രങ്ങളിലും രക്തരക്ഷസ്സുകൾ ചിത്രീകരിച്ചിരിക്കപ്പെട്ടിട്ടുണ്ട്. ഡ്രാക്കുള എന്ന നോവലിലൂടെ ലോക പ്രശസ്തിയാർജ്ജിച്ച രക്തരക്ഷസാണ് ഡ്രാക്കുള പ്രഭു.കേരള ഐതിഹ്യങ്ങളിൽ കാണപ്പെടുന്ന രക്തരക്ഷസ്സാണ് യക്ഷി.

വർഗ്ഗം:കെട്ടുകഥകൾ
പ്രബീർ പുർകായസ്ഥ

ഇന്ത്യയിലെ ഒരു എഴുത്തുകാരനും ചിന്തകനും ജനകീയ ശാസ്ത്ര പ്രചാരകുനുമാണ് **പ്രബീർ പുർകായസ്ത**. എഞ്ചിനീയർ കൂടിയായ ഇദ്ദേഹം പ്രമുഖ ജനകീയ ശാസ്ത്ര പ്രസ്ഥാനമായ ഡൽഹി സയൻസ് ഫോറത്തിന്റെ സ്ഥാപകരിലൊരാളുമാണ്. 

സ്വതന്ത്ര സോഫ്റ്റ്‌വെയർ, ആണവവിരുദ്ധ പ്രചരണം തുടങ്ങിയ മേഖലകളിലെ സാമൂഹ്യ പ്രസ്ഥാനങ്ങളിലും അദ്ദേഹം സജീവ പങ്കുവഹിക്കുന്നു. .  വിവിധ അക്കാദമിക് ആനുകാലികങ്ങളിലെ സ്ഥിരം എഴുത്തുകാരനുമാണ് പ്രബിർ പുർകായസ്ത. ഫ്രീ സോഫ്റ്റ്‌വെയർ മൂവ്മെന്റ് ഓഫ് ഇന്ത്യയുടെ ദേശീയ വൈസ് പ്രസിഡന്റുമാരിൽ ഒരാളുമാണ്. 

## rഅവലംബം



വർഗ്ഗം:സ്വതന്ത്ര സോഫ്റ്റ്‌വെയർ പ്രചാരകർ
വർഗ്ഗം:ശാസ്ത്ര പ്രചാരകർ
വോക്വിൻ ഫീനിക്സ്

ഒരു അമേരിക്കൻ അഭിനേതാവാണ് **വോക്വിൻ ഫീനിക്സ്** (ജനനം: 28 ഒക്റ്റോബർ 1974). മ്യൂസിക് വീഡിയോ സംവിധായകൻ, നിർമ്മാതാവ്, സംഗീതജ്ഞൻ, സാമൂഹ്യപ്രവർത്തകൻ എന്നീ നിലകളിലും അറിയപ്പെടുന്നു. അക്കാദമി അവാർഡ്, ഗ്രാമി അവാർഡ്, രണ്ട് ഗോൾഡൻ ഗ്ലോബ്സ് എന്നിവ ഉൾപ്പെടെ നിരവധി അംഗീകാരങ്ങൾ അദ്ദേഹത്തിന് ലഭിച്ചിട്ടുണ്ട്. ഗ്ലാഡിയേറ്റർ (2000) എന്ന ചലച്ചിത്രത്തിലെ സ്വേച്ഛാധിപതിയായ റോമൻ ഭരണാധികാരിയുടെ വേഷമാണ് ഇദ്ദേഹത്തെ പ്രശസ്തനാക്കിയത്. മികച്ച സഹനടനുള്ള അക്കാഡമി അവാർഡ്, ഗോൾഡൻ ഗ്ലോബ്, സ്ക്രീൻ ആക്റ്റേഴ്സ് ഗിൽഡ്, ബാഫ്റ്റ തുടങ്ങിയ പ്രമുഖ അവാർഡുകൾക്കൊക്കെ ഈ പ്രകടനം നാമനിർദ്ദേശം ചെയ്യപ്പെട്ടു. *വാക്ക് ദി ലൈൻ* (2005) എന്ന ചിത്രത്തിലെ ജോണി കാഷിന്റെ വേഷത്തിലൂടെ അക്കാഡമി അവാർഡ്, ഗോൾഡൻ ഗ്ലോബ് എന്നിവയിൽ മികച്ച നടനുള്ള നാമനിർദ്ദേശവും നേടി. ഈ ചിത്രത്തിലൂടെ മികച്ച സൗണ്ട്ട്രാക്കിനുള്ള ഗ്രാമി പുരസ്കാരം ഫീനിക്സ് കരസ്ഥമാക്കി. 2013-ൽ പുറത്തിറങ്ങിയ ഹെർ എന്ന ചിത്രത്തിലെ അഭിനയത്തിന് മികച്ച നടനുള്ള ഓസ്ക്കാർ നാമനിർദ്ദേശം ലഭിച്ചു. 2019-ലെ ജോക്കറിലെ പ്രധാന വേഷം അദ്ദേഹത്തിന് ഓസ്കാർ, രണ്ടാമത്തെ ഗോൾഡൻ ഗ്ലോബ് എന്നിവ നേടിക്കൊടുത്തു.

## അവലംബം


## പുറത്തേക്കുള്ള കണ്ണികൾ
*

വർഗ്ഗം:1974-ൽ ജനിച്ചവർ

വർഗ്ഗം:ഒക്ടോബർ 28-ന് ജനിച്ചവർ

വർഗ്ഗം:ഹോളിവുഡ് ചലച്ചിത്ര നടന്മാർ
വർഗ്ഗം:സസ്യാഹാരികൾ
ഫാബേസീ

**ഫാബേസീ** അല്ലെങ്കിൽ **ലെഗൂമിനേസീ** എന്നറിയപ്പെടുന്നത് പയറുവർഗ്ഗങ്ങൾ ഉൾപ്പെടുന്ന സസ്യകുടുംബം ആണ്. . ഓർക്കിഡേസീ, ആസ്റ്റ്രേസീ എന്നീ സസ്യകുടുംബങ്ങൾ കഴിഞ്ഞാൽ ഈറ്റവും കൂടുതൽ അംഗങ്ങൾ ഉള്ള ഫാബേസീ വളരെ സാമ്പത്തിക പ്രാധാന്യമുള്ള ഒരു കുടുംബമാണ്. 730 ജനുസുകളിലായി 19400 സ്പീഷീസുകൾ ഇതിലുണ്ട്. ഈ കുടുംബത്തിലുള്ള സസ്യങ്ങളുടെ വേരുകളിൽ ഉണ്ടാവുന്ന ബാക്ടീരിയകൾ നൈട്രജൻ fix ചെയ്ത് മണ്ണിൽ സസ്യങ്ങൾക്ക് അവശ്യം വേണ്ട പോഷകങ്ങൾ ഉണ്ടാക്കുന്നു. മണ്ണിൽ നൈട്രജൻ ഉണ്ടാക്കാനായി ഫാബേസീ കുടുംബത്തിലെ സസ്യങ്ങൾ മറ്റു വിളകൾക്കിടയിൽ നട്ടുവളർത്താറുണ്ട്.
തൊട്ടാവാടി, ആനത്തൊട്ടാവാടി, പുളിവാക, വാളൻപുളി, വെള്ളവാക, പീലിവാക, നെന്മേനിവാക എന്നീ സസ്യങ്ങളും ഇതിൽപ്പെടുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:നൈട്രജൻ ചക്രം
മരതകം

**മരതകം** പച്ചനിറമുള്ള ഈ രത്നം വളരെ മൃദുവായ ഒരിനം കല്ല്‌ ആണ്, ഇന്ത്യയിൽ ജയ്‌പൂർ, ഗോൽക്കൊണ്ട എന്നീ സ്ഥലങ്ങളിൽ ആണ് മരതകം കൂടുതലായി ലഭിക്കുന്നത്,  നവരത്നങ്ങളിൽ ഒന്നാണ് മരതകം, തെക്കേ അമേരിക്കയും മരതകത്തിനു പേര് കേട്ട സ്ഥലമാണ്, വജ്രത്തെപ്പോലെ തന്നെ പ്രാധാന്യമുള്ള ചില മരതകങ്ങളും ലോകത്തുണ്ട്. അവ പട്രീഷ്യ, ദേവന്ശയാർ എന്ന പേരുകളിൽ അറിയപ്പെടുന്നു,

## അവലംബം

വർഗ്ഗം:നവരത്നങ്ങൾ
ജന്തുക്കളുടെ ശാസ്ത്രനാമത്തിന്റെ പട്ടിക

## ഇതും കാണുക
* സസ്യങ്ങളുടെ ശാസ്ത്രീയ നാമങ്ങൾ

വർഗ്ഗം:ജന്തുജാലം
വർഗ്ഗം:ജീവികളുമായി ബന്ധപ്പെട്ട പട്ടികകൾ
ആളൂർ

കേരളത്തിലെ തൃശ്ശൂർ ജില്ലയിലെ ആളൂർ ഗ്രാമപഞ്ചായത്തിന്റെ ആസ്ഥാനം*കല്ലേറ്റുംങ്കരയിലാണ്*' ഗ. തൃശ്ശൂർ പട്ടണത്തിൽ നിന്നും ഏകദേശം 24 കി. മി ദൂരത്തിലും, കൊച്ചി നഗരത്തിൽ നിന്നും ഏകദേശം 48കി. മി ദൂ.രത്തിലും,ഇരിഞ്ഞാലക്കുട പട്ടണത്തില് നിന്ന് 8 കിലോമീറ്ററും ചാലക്കുടി പട്ടണത്തിൽ നിന്നും ഏകദേശം 9 കി. മി ദൂരത്തിലുമാണ്  ആളൂർ സ്ഥിതി ചെയ്യുന്നത്.

### പ്രധാന സ്ഥാപനങ്ങൾ
* സെന്റ് ജോസഫ്സ് ചർച്ച് ആളൂർ 
* ആളൂർ പോലീസ്  സ്റ്റേഷന്,കല്ലേറ്റുംങ്കര
* ഇരിങ്ങാലക്കുട റെയിൽവേ സ്റ്റേഷൻ,കല്ലേറ്റുംങ്കര

* എസ്.എൻ.വി.എച്ച് .എസ്. എസ് ആളൂർ 
* എസ്. എൻ. വി. യു. പി സ്കൂൾ ആളൂർ 
* ആർ.എം.എച്ച്.എസ്.എസ് ആളൂർ 
* സെന്റ് ജോസഫ്സ് ഇംഗ്ലീഷ് മീഡിയം എച്ച്.എസ്. എസ്, ആളൂർ
* സെന്റ്. ജെ. ബി. സി. എൽ. പി. എസ് ആളൂർ 
* ആളൂർ ഗവ. ആശുപത്രി.
* സബ് രജിസ്ട്രി ആഫീസ്,കല്ലേറ്റുംംകര
* മോഡൽ പോളിടെക്നിക്,കല്ലേറ്റുംങ്കര
*പ്രസാദവരനാഥ പള്ളി, ആളൂർ
*നാഷണൽ ഇൻസ്റ്റിട്യൂട്ട് ഓഫ് ഫിസിക്കൽ മെഡിസൻ ആൻ്റ് റിഹബിലിറ്റേഷൻ,കല്ലേറ്റുംങ്കര
*ബി. വി. എം ഹൈസ്കൂൾ,കല്ലേറ്റുംങ്കര
* ഐ ജെ എൽ പി സ്കൂൾ,കല്ലേറ്റുംങ്കര 
*ഇൻഫ്ന്റെ ജീസസ് ചർച്ച്,കല്ലേറ്റുംകര
*കേരള ഫീഡ്സ്,കല്ലേറ്റുംങ്കര

## എത്തിച്ചേരാനുള്ള വഴി

റോഡ് വഴി - തൃശ്ശൂർ,  എറണാകുളം, ചാലക്കുടി, ഇരിങ്ങാലക്കുട എന്നിവിടങ്ങളിൽ നിന്നും കേരള സ്റ്റേറ്റ് റോഡ് ട്രാൻസ്പോർട്ട് കോർപ്പറേഷൻ ബസിലും സ്വകാര്യ ബസ് വഴിയും ആളൂരിൽ എത്താം. കൊടകര-മാള ദേശസാത്കൃതവഴിയും ഇരിങ്ങാലക്കുട-ചാലക്കുടി വഴിയും ആളൂർ കവലയിലൂടെയാണ് കടന്നുപോകുന്നത്.

റെയിൽ വഴി - ഇരിങ്ങാലക്കുട തീവണ്ടിതാവളം സ്ഥിതി ചെയ്യുന്നത് ആളൂർ പഞ്ചായത്തിൻ്റെ ആസ്ഥാനാമായ കല്ലേറ്റുംങ്കരിയിലാണ് ]ചാലക്കുടിയിൽ തീവണ്ടിതാവളത്തിൽ നിന്ന് 10 കിലോമീറ്ററും ദൂരമുണ്ട്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം 24 കിലോമീറ്റർ ദൂരത്തിലാണ്)

## സമീപ ഗ്രാമങ്ങൾ
ആളൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 
	 	 
#കല്ലേറ്റുംകര
#കൊടകര
#പേരാമ്പ്ര
#പോട്ട
#വെള്ളാഞ്ചിറ 	
#കാരൂർ 	 
#കൊമ്പൊടിഞ്ഞാമാക്കൽ 	
#[താഴേക്കാട്]#(വല്ലക്കുന്ന് )
]വല്ലക്കുന്ന് ടെലിഫോൺ എക്സ്ചേഞ്ച്

== ചിത്രശാല ==

<gallery>


</gallery>

==അവലംബം==

*http://www.trend.kerala.gov.in  
*http://lsgkerala.in/aloorpanchayat 
*Census data 2001



[വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ